Turan Rzayev: “Mişelin sözlərindən bu nəticəyə gəlmək olar ki, sülh müqaviləsi barədə danışmaq hələ tezdir" Pravda.az\n“Brüssel görüşünü ümumi mənada bundan öncəki görüşlərdə əldə edilən razılaşmaların təkminləşdirilməsi və icrasının sürətləndirilməsi kimi qiymətləndirmək olar. Prezident Şarl Mişelin açıqlamasından da aydın olur ki, görüşdə yalnız sərhədlərin delimitasiyası, kommunikasiyaların bərpası və sülh danışıqları məsələləri deyil, həmçinin humanitar məsələlərə, o cümlədən minaların təmizlənməsi, itkin düşmüş insanların taleyi də müzakirə edilib. Qeyd olunan bütün məsələlər rəsmi Bakı üçün əsas prioritet məsələrdir. Budəfəki görüşdə də nə “Dağlıq Qarabağ” ifadəsi işlədildi, nə ATƏT-in Minsk Qrupunun həmsədrlərinə istinad edildi, nə də mübahisəli məsələlər mahiyyət etibarı ilə münaqişə kimi xarakterizə edildi. Şarl Mişel görüş sonrası tərəflər arasında nail olunan məsələlərə aydınlıq gətirəkən vurğuladığı bir neçə detal isə xüsusi diqqət çəkir”.\nBu sözləri Pravda.az-a açıqlamasında politoloq Turan Rzayev deyib.\nO bildirib ki, Şarl Mişel yaxın günlərdə dövlətlərarası sərhəddə Sərhəd Komissiyalarının ilk birgə iclası keçiriləcəyini qeyd edib: “Burada sərhədin delimitasiyası və sabit vəziyyətin ən yaxşı şəkildə necə təmin edilməsi ilə bağlı bütün məsələlər həll ediləcək. İndiki məqamda istər Mişelin təşəbüsünə, istərsə də Brüssel formatının uğurlu olacağına rəsmi Bakının inamı böyükdür. Bununla belə Brüsselin öncəki görüşlərdə əldə edilən razılıqların icrasını İrəvandan tələb etməsi zəruridir. Misal üçün, aprelin 6-da keçirilən Brüssel görüşündə sərhədin delimitasiya ilə bağlı birgə komissiyanın yaradılmasına dair konkret razılıq əldə olunsa da, Ermənistan tərəfi razılaşmanın icrasını yubadır, faktiki olaraq heç bir addım atmır və bunu müxtəlif bəhanələr ilə əsaslandırmağa çalışır. May ayında İrəvan iki dəfə sərhəddəki görüşdən imtina etmişdi. Aprel danışıqlarından sonra da biz müntəzəm olaraq Kəlbəcər istiqamətində təxribatların intensivləşməsinin şahidi olduq. Hesab edirəm, Mişel “dövlətlərarası sərhəddə Sərhəd Komissiyalarının ilk birgə iclası keçiriləcək” deyərək həm də rəsmi İrəvanın bütün bəhanələrinə baxmayaraq razılaşmalardan yayına bilməyəcəyi mesajnı verir. Rəsmi Bakı isə səbirli və soyuqqanlı davranaraq Brüssel formatına etibar etdiyini göstərir”.\nT.Rzayev deyib ki, Mişelin sözlərinə görə, Liderlər nəqliyyat əlaqələrini blokdan çıxarmağa başlamağın zəruriliyi ilə bağlı razılığa gəliblər: “İstər Şərqi Zəngəzurda, istərsə də Naxçıvanda Azərbaycan tərəfi bütün nəqliyyat infrastrukturunu istifadəyə hazır vəziyyətə gətirib. Beynəlxalq daşımalar kontekstində sərhəd idarəetmə prinsipləri, təhlükəsizlik, torpaq haqları, eləcə də gömrük qaydaları barədə gəlinən razılıq isə yaxın günlərdə Baş nazirin müavinləri səviyyəsində müzakirə ediləcək. Mişel həm də iki ölkə başçısının iyul-avqust aylarına qədər Avropa İttifaqının təşəbbüsü ilə yenidən bir araya gələcəyini bildirib. Prinsip etibari ilə buna ehtiyac var. Məsələ ondadır ki, rəsmi Bakı üzərinə götürdüyü bütün öhdəlikləri qısa zaman ərzində icra edir. Ermənistan tərəfinin prosesə yanaşması və razılaşmaların icrasının yoxlanması baxımından yeni görüşlərin keçrilməsi vacibdir. Bu həm də İrəvan və Bakı arasında Avropa İttifaqının təşəbbüsü ilə davam edən danışıqlarda kimin prosesi yubatdığını, eyni zamanda öhdəliklərdən böyun qaçırdığını müəyyənləşdirəcək”.\nPolitoloq onu da vurğulayıb ki, Şarl Mişel Avropa İttifaqının hər iki ölkənin və onların xalqlarının rifahı naminə iqtisadi inkişafı təşviq etməyə çalışan İqtisadi Məşvərət Qrupunun işini inkişaf etdirəcəyini bildirib: “Mişel bu mexanizmin nədən ibarət olacağını, təəssüf ki, bildirməyib. Bununla belə ehtimal etmək olar ki, Mişel Brüsselin Bakı və İrəvanla üçlü iqtisadi mexanizm çərçivəsində əməkdaşlıq etməsini istəyir. Nəzərə alsaq ki, hazırda iki ölkə arasında əsas problemlərdən biridə qarşılqılı iqtisidi əlaqələrin bərpasıdır, Brüsselin bu istiqamətdə fəaliyyətini məqbul saymaq olar. Mişel Ermənistan və Azərbaycan arasında dövlətlərarası münasibətləri tənzimləyən gələcək sülh müqaviləsinin müzakirəsini davam etdirmək barədə razılığa gəlindiyini qeyd edib. O, yaxın həftələrdə xarici işlər nazirlərinin başçılıq etdiyi komandaların bu prosesi irəli aparacağını bildirib. Mişelin sözlərindən bu nəticəyə gəlmək olar ki, sülh müqaviləsi barədə danışmaq hələ tezdir. Lakin müqavilənin imzalancağı tarix düşünüldüyü qədər uzaq deyil. Mərhələli şəkildə iki ölkə arasında problemlərin həll edilməsi yekun sülh müqaviləsinində imzalanmasını da sürrətləndirə bilər”.\nTarix: 23 May 2022, 12:43\n3 İyul 19:34 Cəmiyyət


“Medera” klinikasının həkimləri ağır cinayət əməlində ittiham olundular-Baş prokurora müraciət - Azinforum.az İnformasiya Portalı\nAna səhifə / Tibb / “Medera” klinikasının həkimləri ağır cinayət əməlində ittiham olundular-Baş prokurora müraciət\nBaş Prokurora müraciət edən Vəfa Qafarova iddia edir ki, onun atası Ramiz Süleymanov həkim-neyrocərrah Əlosman Qədimbəyli tərəfindən heç bir zərurət olmadan, həm də uğursuz əməliyyat olunaraq fəlc vəziyyətinə düşüb! Bütün bu sarsıdıcı açıqlamalar bu günlərdə redaksiyamıza daxil olmuş oxucu məktubunda öz əksini tapıb. Daha dəqiq desək, Vəfa Qafarovanın müraciəti şəxsən Azərbaycan Respublikasının Baş Prokuroru cənab Zakir Qaralova ünvanlanıb. Həmin müraciətlərin bir nüsxəsi də redaksiyamıza təqdim olunub. Vəfa xanım deyir ki, bu məlumatları kütləvi informasiya vasitələri ilə ictimailəşdirməkdə əsas məqsədi insanları bacardığı qədər xəbərdar etmək və “Medera” klinikasına müraciət edən xəstələri həkim-neyrocərrah Əlosman Qədimbəylinin nümayiş etdirdiyi reklam xarakterli, saxta video-çarxlara inanmamağa çağırmaqdır.\nBeləliklə, Vəfa Qafarovanın Azərbaycan Respublikasının Baş Prokuroruna ünvanladığı müraciətini olduğu kimi təqdim edirik: “Azərbaycan Respublikasının Baş Prokuroru, I dərəcəli dövlət ədliyyə müşaviri, cənab Zakir Qaralova Hörmətli cənab Baş Prokuror!Sizə müraciət edərək bildirirəm ki, hal-hazırda “Medera” klinikasında işləyən (əvvəllər “Milana Hospital”da işləmiş) həkim-neyrocərrah Əlosman Qədimbəyli bir qrup həmkarlarından ibarət cinayətkar şəbəkə yaradaraq, dələduzluq və insanların sağlamlıqlarına ciddi ziyan vurmaq (zəruri olmayan, özünü doğrultmayan və düzgün aparılmayan cərrahi əməliyyatlar və digər müalicə prosedurları ilə) əməlləri ilə məşğuldur. Əlavə etdiyim qoşmada atam Süleymanov Ramiz Salman oğlunun 2016-cı ildən Əlosman Qədimbəylinin əməllərindən dolayı necə fəlc olaraq, yataq xəstəsinə çevriməsi, həmçinin bu illər ərzində bizə dəymiş külli-miqdarda maddi və mənəvi ziyan barəsində təfsilatı ilə məlumat vermişəm.Hörmətli cənab Baş Prokuror.Sizdən bütün ailəmiz adından xahiş edirəm ki, həkim-neyrocərrah Əlosman Qədimbəylinin və onun yaratdığı şəbəkəyə daxil olan digər həkimlərin fəaliyyətlərinin araşdırılması barədə aidiyyatı olan qurumlara göstəriş verəsiniz. Biz ailəlikcə əminik ki, bu şəbəkənin bundan sonrakı cinayətkar əməllərinin qarşısının alınması və indiyədək törətdikləri əməllərinə görə qanun qarşısında məsuliyyətə cəlb olunmaları üçün bütün müvafiq tədbirlər görüləcəkdir.Hörmətlə, Vəfa Qafarova Əlosman Qədimbəyli İknci vərəqdə isə, Vəfa Qafarova irəli sürdüyü ittihamlarl əsaslandırmaq üçün atasının başına gələnlər və bundan dolayı özünün də yaşamalı olduğu sarsıntılar barədə daha ətraflı məlumat verir: “Atam, Süleymanov Ramiz Salman oğlu, 2016-cı ildə ayaqda yanma, bel ağrısı, keyləşmə şikayəti ilə “Milana Hospital”da fəaliyyət göstərən həkim-neyrocərrah Əlosman Qədimbəyliyə muracət edib. Həkim Əlosman Qədimbəyli atamın vəziyyətinin ciddi olduğunu, onurğa implantı əməliyyatı olmasının zəruriliyini, əks təqdirdə fəlc olacağını söylədi.26.09.2016-cı il tarixində baş tutan əməliyyat üçün 4000 (dörd min) manat və bundan əlavə analiz və digər müayinələr üçün 1300 (min üç yüz) manat xərcimiz çıxdı. Əməliyyatdan öncə Əlosman həkim atama sağalacağını vəd etmişdi. Lakin atam xəstəxanaya normal vəziyyətdə yeriyərək getdiyi halda, əməliyyatdan sonra yerimə qabiliyyətini tamamilə itirdi və artıq üç il keçməsinə baxmayaraq, onun yerimə qabiliyyəti bərpa olunmadı. Bu üç il ərzində bizi çoxsaylı lazımsız müayinə və müalicələrə göndərən Əlosman həkim heç bir irəliləyişin olmadığını görəndən sonra mövqeyini dəyişdi. Bizə son sözü bu oldu: “Bu neyropatik ağrılardı. Siz hansi həkimə getsəniz də, harda əməliyyat elətdirsəniz də, Quran gətirin əl basim ki, atanız yeriməyəcək.” Hansı ki, xəstəxanaya özü yeriyərək gəlmiş atam bilavasitə Əlosman həkimin elədiyi əməliyyat nəticəsində fəlc olub. Son vaxtlar isə, bu həkim, hətta zənglərimizə belə cavab vermir.Yeri gəlmişkən, Əlosman həkim bir dəfə söhbət əsnasında demişdi ki, atamın uğursuz əməliyyatını Bəhmən adlı digər bir həkimlə həyata keçirib. Mən özüm apardığım araşdırma nəticəsində müəyyən etdim ki, əməliyyatı Bəhmən Yadigarov həyata keçirib. İndi Əlosman həkim iş yerini dəyişərək “Medera” hospitalında çalışır. Burada da o, özünəməxsus bir şəbəkə yaradaraq, yenə də xəstələrdən pul qoparmaqla məşğuldur. O cümlədən bizi də müxtəlif həkimlərə ötürərək, bizə yenidən maddi və mənəvi ziyan vurmuşdur. Belə ki, ilk öncə o, bizi həmin klinikada (“Medera”da) çalışan Qəhrəman həkimə yönləndirdi. Müəyyən miqdarda pul ödədikdən və heç bir nəticə əldə etmədikdən sonra, bu dəfə də bizi həmin klinikaya Türkiyədən gəlmiş neyrocərrah Kamran Ağayevin qəbuluna göndərdilər. Kamran Ağayev: əməliyyat uğurla keçmişdir, ama mən olsam ondan aşagıdakı fəqərəni əməliyyat edrdim – deyərək, bizi daha bir əməliyyat üçün Türkiyəyə dəvət etdi. Amma biz bu dəfə növbəti fəqərənin çıxarılmasından ehtiyat edərək, daha bir başqa həkimə müracət etdik. Məlum oldu ki, əslində atama ümumiyyətlə implant gərəkmirmiş.Yəni əməliyyat səhv olmuş, atamın səhhətində olan problemlə heç bir əlaqəsi yox imiş. Müayinə əsnasında məlum oldu ki, əməliyyat zamanı onurğaya bağlanan “şurup” əyri bağlanaraq siniri zədələyib.Üç il ərzində əziyyət çəkən atamı fiziki şikəst qoymuş, bizə həm maddi, həm də mənəvi ziyan vurmuş Əlosman Qədimbəyli isə, bu gün də guya əməliyyatdan bir neçə saat sonra ayağa qalxıb gəzən xəstələri lentə alaraq, gözləmə zalında boyük monitorda nümayiş etdirərək, özünü reklam edir. Görəsən niyə əməliyyatdan 5-6 saat sonra heç bir şey olmamış kimi gəzən xəstələr sırasında mənim atam olmadı? Niyə o, artıq 3 ildi ki, yataqda ağrıdan ağlayaraq əzab cəkir?\nVəfa Qafarova,”Yeni Sözçü” qəzeti\nÖncəki HAKİMİYYƏT VƏ XALQ- Nadir Quliyev yazır..\nNövbəti “Mənə geri çəkilməyim üçün rüşvət təklif olundu” – Döyülən jurnalist DANIŞDI


“AzerGold” yeni mədən layihələrinin işlənməsində Geologiya və Geofizika İnstitutu ilə əməkdaşlıqda maraqlıdır - FED.az\n16:24 11 Sen 2020\nAzərbaycan Milli Elmlər Akademiyasının (AMEA) Geologiya və Geofizika İnstitutunun direktoru, akademik Akif Əlizadə ilə “AzerGold" Qapalı Səhmdar Cəmiyyətinin (QSC) idarə heyətinin sədri Zakir İbrahimov arasında işgüzar görüş keçirilib.\nEləcə də bax: “AzerGold” QSC-nin cari ilin 8 ayı üzrə uğurlu iqtisadi nəticələri - HESABAT\nQSC-dən FED.az-a bildirilib ki, Geologiya və Geofizika İnstitutunda keçirilən görüşdə akademik A.Əlizadə rəhbərlik etdiyi elm ocağının Azərbaycanda geologiya elminin inkişafı, yeni geoloqlar nəslinin yetişdirilməsi istiqamətində gördüyü işlərdən danışıb. O, “AzerGold” QSC-nin ölkəmizdə faydalı qazıntı yataqlarının kəşfiyyatı və idarə olunması sahəsində mühüm işlər gördüyünü qeyd edib, institutun geoloq-alimlərinin də məsləhətçi qismində layihələrdə iştirakını məmnunluqla xatırladıb, birgə əməkdaşlığın davam etdirilməsinin qarşılıqlı faydalı olacağını deyib.\n“AzerGold” QSC-nin idarə heyətinin sədri Z.İbrahimov Azərbaycanda geologiya elminin inkişafında xüsusi xidmətləri olan görkəmli alimlərimizə daim hörmət və ehtiram bəslənildiyini, bu gün də sözügedən sahənin bütün incəliklərinə bələd olan qocaman geoloqların məsləhət və tövsiyələrinə ciddi ehtiyac olduğunu vurğulayıb. O, Geologiya və Geofizika İnstitutu ilə əməkdaşlığın həm ətraf mühiti mənfi təsirlərdən qorumaqla dağ-mədən sahəsində uğurlu fəaliyyətin davam etdirilməsinə, həm də bu sahədə peşəkar mütəxəssis hazırlığı prosesinin daha da genişləndirilməsinə əsaslı töhfə verəcəyini diqqətə çatdırıb. Z.İbrahimov geoloq-alimlərimizin zəngin bilik və təcrübəsinə arxalanaraq hazırda yeni mədən layihələrinin işlənməsində bir sıra prioritet sahələr üzrə əməkdaşlıqda maraqlı olduğunu diqqətə çatdırıb.\nQeyd edək ki, 2016-ci ildə Geologiya və Geofizika İnstitutu və “AzerGold” QSC arasında əməkdaşlığa dair memorandum imzalanıb. Birgə əməkdaşlıq çərçivəsində institutun yüksək dərəcəli alim-mütəxəssislərinin intellektual potensialından QSC-nin kəşfiyyat layihələrinin hazırlanmasında məsləhətçi qismində istifadə edilib. Həmçinin əməkdaşlıq çərçivəsində ölkənin qızıl yataqlarının geoloji-genetik modelləri hazırlanıb. Həmin modellər QSC-nin geoloqları tərəfindən proqnozlaşdırmada geniş istifadə edilməkdədir.


AO-2015: Rəsul qızıl, Rafiq gümüş, Elman bürünc medal qazandı / FOTO - Azərbaycan Güləş Federasiyası\nAGF » Ana Səhifə » Xəbərlər » Avropa çempionatı » AO-2015: Rəsul qızıl, Rafiq gümüş, Elman bürünc medal qazandı / FOTO\nAO-2015: Rəsul qızıl, Rafiq gümüş, Elman bürünc medal qazandı / FOTO\nTarixdə ilk dəfə təşkil edilən Avropa Oyunları çərçivəsində güləş yarışları 13-18 iyun 2015-ci il tarixdə Heydər Əliyev adına İdman Sarayında keçiriləcək.\n“Bakı-2015”in proqramına hər 3 güləş növü üzrə yarışlar daxil edilib və ümumilikdə 24 çəki dərəcəsində qaliblər müəyyənləşəcək.\nYarışların ilk günündə 59, 71, 80 və 98 kq çəki dərəcəsində yunan-Roma güləşçiləri mübarizə aparıb. Güləşçilərimiz ilk yarış gününü 1 qızıl, 1 gümüş və 1 bürünc medalla başa vurub.\n59 kq-da mübarizə aparan Elman Muxtarov gürcü Gizo Meladze, Norveç Stig-Anre Berg üzərində qələbə ilə başlasa da, yarımfinalda Rusiya təmsilçisinə uduzub. Bürünc medal uğrunda həlledici görüşdə Elman erməni idmançısı Roman Amoyanla qarşılaşıb. Görüş güləşçimizin 9:1 hesablı inamlı qələbəsi ilə başa çatıb. Elman Muxtarov ilk Avropa Oyunlarının bürünc medalına sahib olub.\n71 kq çəkidə təmsilçimiz Rəsul Çunayev Moldova idmançısı Daniel Kataraqa ilə gərgin keçən görüşü qələbə ilə başa vurduqdan sonra xorvat Dominik Etlinger və bolqar Svilen Kostadinovu asanlıqla mübarizədən kənarlaşdırıb və finala vəsiqə qazanıb. Finalda güləşçimiz rəqibi macar Balint Korpasiyə də heç bir şans verməyib və ilk Avropa Oyunlarının güləş yarışlarında Azərbaycan yığmasına ilk qızıl medalı qazandırıb.\n80 kq-da mübarizə aparan Rafiq Hüseynov ardıcıl olaraq Avstriyadan Mixael Vaqner, Bolqarıstandan Daniel Aleksandrov və Türkiyədən Selçuk Çebi üzərində inamlı qələbə qazanıb. Keçirdiyi görüşlərdə 30 xal qazanan Rafiq heç bir rəqibinə bir xal belə verməyib. Qızıl medal uğrunda son görüşdə güləşçimizin rəqibi Rusiya idmançısı Yevgeni Saleev olub. Rəqibinə uduzan Rafiq Avropa Oyunlarının gümüş medalını qazanıb.\n98 kq çəkidə gənc güləşçimiz Orxan Nuriyev ardıcıl İsveç güləşçisi Teodoros Tunusidis və Litva güləşçisi Vilius Laurinaitisi üstələyib, ancaq Rusiya idmançısı İslam Maqomedova məğlub olub. Rəqibin finala çıxması ilə təsəlliverici görüşə qatılan Orxan Estoniyadan Ardo Arusaarı üstələyib və bürünc medal uğrunda görüşə haqq qazanıb. Həlledici görüşdə onun rəqibi Türkiyə təmsilçisi Cenk İldem olub. Güləşçimiz bürünc medal görüşündə uduzub və Avropa Oyunlarını beşinci sırada tamamlayıb.\n1/4 final - Elman Muxtarov - Stig-Andre Berg (NOR) 7:6\n1/2 final - Elman Muxtarov - Stepan Maryanyan (RUS) 3:11\nBürünc medal görüşü - Roman Amoyan (ARM) - Elman Muxtarov 1:9\n1/4 final - Rəsul Çunayev - Dominik Etlinger (CRO) 4:0\n1/2 final - Rəsul Çunayev - Svilen Kostadinov (BUL) 10:0\nFİNAL - Rəsul Çunayev - Balint Korpasi (HUN) 4:2\n1/4 final - Rafiq Hüseynov - Daniel Aleksandrov (BUL) 10:0\n1/2 final - Rafiq Hüseynov - Selçuk Cebi (TUR) 9:0\nFİNAL - Rafiq Hüseynov - Yevgeni Saleev (RUS) 0:2\n1/16 final - Orxan Nuriyev - Teodoros Tunusidis (SWE) 4:1\n1/8 final - Vilius Laurinaitis (LTU) - Orxan Nuriyev 1:9\n1/4 final - Orxan Nuriyev - İslam Maqomedov (RUS) 1:3\nTəsəlliverici görüş - Ardo Arusaar (EST) - Orxan Nuriyev 0:2\nBürünc medal görüşü - Orxan Nuriyev - Cenk İldem (TUR) 0:3\nOxu 12268 dəfə\nBu kateqoriyada digər materiallar « AO-2015: Elvin qızıl, Sabah gümüş, Həsən bürünc medal qazandı / FOTO\tBakı 2015 Avropa Oyunları Əməliyyat Komitəsində güləşin təqdimatı keçirilib / FOTO-VİDEO »


Xalq artisti Amaliya Pənahovanın xatirə gecəsi keçirilib - AZƏRTAC\nXalq artisti Amaliya Pənahovanın xatirə gecəsi keçirilib\nBakı, 16 iyun, Məmməd Məmmədli, AZƏRTAC\nİyunun 16-da Azərbaycan Dövlət Film Fondunda unudulmaz sənətkar, Xalq artisti Amaliya Pənahovanın doğum günü münasibətilə xatirə gecəsi keçirilib.\nAZƏRTAC xəbər verir ki, tədbir çərçivəsində görkəmli sənətkarın kinoda yaratdığı obrazlardan ibarət fotosərgi də nümayiş olunub.\nAzərbaycan Dövlət Film Fondunun rəhbəri Cəmil Quliyev sənətkarın həyat və yaradıcılığından danışıb, onun mədəniyyətimizin inkişafındakı xidmətlərini vurğulayıb. Bildirib ki, insanın ən böyük varlığı onun yaddaşıdır. Bu gün tədbirə toplaşanların çoxluğu Amaliya Pənahovanın sevgisinin, ülvi xatirəsinin göstəricisidir. Cəmil Quliyev qeyd edib ki, Amaliya Pənahovanın oynadığı 500-ə yaxın rol onu daim yaşadacaq.\nAmaliya xanımın yaxın dostu Elxan Qasımov görkəmli aktrisanı 1962-ci ildən tanıdığını söyləyib. O deyib: “Amaliya xanım şəhərdə, rus mühitində böyüsə də dilimizi gözəl bilirdi. Sonralar Amaliya xanıma tamaşalarda baş rolların mətnləri üzərində işləmək həvalə olundu. Bu, onun peşəkar karyerasında dönüş nöqtəsinə çevrildi. Ardınca ona teatrlarda da rollar verildi. Amaliya Pənahova haqqında yazılan monoqrafiyalar onun xarakterini tam əks etdirmir. Amaliyanı yaxından tanımaq, gözündəki qığılcımı görmək üçün onunla təkbətək söhbət etmək gərəkdi. Amaliya Pənahovanı daha yaxşı Bakı Bələdiyyə Teatrının aktyorları tanıyır. Bu teatrı yaradan Amaliya Pənahova yaradıcı heyətə nəvazişlə yanaşır aktyorlara sənətin sirlərini öyrədirdi. Bu teatr Amaliya Pənahovanın canlı arxividir. Onun həyatı bundan sonra başlayır”.\nAzərbaycan Dövlət Akademik Milli Dram Teatrın səhnəsində görkəmli sənətkarla bir səhnəni bölüşən Xalq artisti Rafiq Əzimov Amaliya Pənahovanı teatr aləmində 50 il şöhrəti saxlayan yeganə aktrisa adlandırıb: “Amaliya Pənahova hələ 3-cü kursda oxuyarkən “Sən həmişə mənimləsən” filminə baş rola dəvət olunmuşdu. O zamanlar baş rolları peşəkar aktyorlar oynayardı. Anacaq Amaliya bu işin öhdəsindən müvəffəqiyyətlə gəldi. Tamaşa respublikada səs saldı. Bundan sonra Amaliya Pənahova ölkənin aparıcı teatrlarında roldan-rola girərək başqalaşdı və tamaşaçıların qəlbini ovsunladı. Onun yaratdığı teatr bir tarix oldu. İlk dəfə Amaliya Pənahovanın vaxtında yaşlı nəslin nümayəndələri ilə gənc aktyorlar bir səhnəni bölüşdülər. Bu teatr tarixində bir çevriliş idi”.\nGörkəmli sənətkarla uzun illər Azərbaycan Dövlət Akademik Milli Dram Teatrında bərabər çalışmış, quruluş verdiyi tamaşalarda Amaliya Pənahovaya əsas rolları həvalə etmiş Xalq artisti Mərahim Fərzəlibəyov deyib: “Sən həmişə mənimləsən” filmində Amaliya Pənahovanı ilk dəfə ekranda görəndə onunla işləmək arzusuna düşdüm. Tale elə gətirdi ki, Azərbaycan Dövlət Akademik Milli Dram Teatrında səhnələşdirdiyim tamaşalarda onunla bərabər çalışdıq və uzun illər teatrın ən önəmli səhnə əsərlərində Amaliya xanım tamaşalarımdakı qadın obrazlarının təkrarsız ifaçısı oldu. Son illərdə isə Bakı Bələdiyyə Teatrında görkəmli sənətkarla çalışdım. Teatrın kollektivi ilə bir çox tamaşalar hazırladıq. Son hazırladığım “Xan qızı” tamaşası onun xatirəsinə həsr olundu. İnanıram ki, Bakı Bələdiyyə Teatrı hər zaman Amaliya Pənahovanın yolunu layiqli şəkildə davam etdirəcək və gördükləri işlərlə onun ruhunu şad edəcək”.\nTədbirin sonunda Amaliya Pənahovanın nəvəsi Aydın Muxtarov ailəsi adından çıxış edərək Azərbaycan Dövlət Film Fondunun rəhbəri Cəmil Quliyevə və görkəmli sənətkarın ruhunu yad etmək üçün zala toplaşanlara təşəkkürünü bildirib.\nAZERTAG.AZ :Xalq artisti Amaliya Pənahovanın xatirə gecəsi keçirilib


Koronavirus xəstəliyinin ağırlıq dərəcəsi açıqlandı - RƏSMİ\nSəhiyyə Nazirliyində COVİD-19 virusu ilə mübarizə ilə əlaqədar fəaliyyət göstərən İşçi qrupunun üzvü Səbinə Babazadə verdiyi onlayn müsahibəsində COVİD-19 virusuna yoluxmuş şəxsləri yoluxma dərəcələrinə əsasən təsnifatlandırıb: COVİD-19 infeksiyasına yoluxmuş simptomsuz xəstələr, yüngül simptomlu xəstələr və ağır simptomlu xəstələr.\nSəhiyyə Nazirliyindən BAKU.WS-ə verilən məlumata görə, Səbinə Babazadə bildirib ki, simptomsuz xəstələr adından məlum olduğu kimi xəstələyin heç bir simptomunu yaşamır, yalnız virusun daşıyıcısıdır.\nSəbinə Babazadənin qeyd etdiyi kimi, ağır simptomlu xəstələrdə hərarətin 38 və daha yüksək dərəcəyə çatması, sinədə ağrıların hiss olunması, quru öskürək və təngnəfəslik simptomları ağır simptomlu xəstələrin əlamələtləridir. Bunlarla yanaşı 18 yaşadək və 18 yaşdan yuxarı xroniki xəstəliyi olan vətəndaşlarda yüngül simptomlar belə müşahidə olunarsa, onlar ağır simptomlu xəstələr kateqoriyasına aid edilir.\nİpoteka evlər Qadağa yoxdur: özəl klinikalar koronavirus xəstələrini müalicə edəcəkmi? Çarəsizliyin dözülməzliyi: Ölümün bir addımlığında “Üç yaşlı qızım üçün darıxıram, mənə ehtiyacı var” - Koronavirusun episentrindən REPORTAJ İlham Əliyev və Mehriban Əliyeva üç modul tipli xəstəxananın açılışını etdi - FOTO (YENİLƏNİB) Koronaviruslu xəstələri müalicə edən həkim: "Biz bəzilərini məcburi qaydada xəstəxanada saxlayırıq"


2010-2011-ci tədris ilində respublikanın ümumtəhsil məktəblərində olan vakant yerlərə\nmüəllimlərin işə qəbulu ilə bağlı reqlament\n1. Təhsil Nazirliyinin www.edu.gov.az saytında "Müəllimlərin işə qəbulu üzrə müsabiqə" səhifəsində respublikanın ümumtəhsil məktəblərində olan vakant yerlər, elektron ərizə forması, vakant yerlərə müəllimlərin işə qəbulu ilə bağlı reqlament yerləşdirilmişdir. Reqlamentdə göstərilən tələblərə riayət edilməsi zəruridir.\n2. Reqlamenti oxuduqdan sonra vakant yerlərin siyahısı ilə tanış olmaq lazımdır. Axtarış səhifəsinə müvafiq məlumatları daxil etməklə axtarılan vakansiyanı tapmaq mümkündür. Seçilmiş vakant yerlərin kodları yadda saxlanılmalıdır, çünki həmin kodlar elektron ərizə formasına daxil ediləcəkdir.\n3. Vakant yerlərə namizədlərdən elektron ərizələr 2010-cu il avqust ayının 20-dən 27-dək qəbul edilir. Ərizə doldurularkən yalnız bir ixtisas seçilə və ən çoxu 4 vakant yerin kodları siyahıdan daxil edilə bilər. Ərizədə (*) işarəsi olan sahələr mütləq doldurulmalıdır. Əks halda ərizə qeydiyyatdan keçməyəcəkdir. Ərizəsinə yanlış məlumatlar daxil edən nəmizədlər müsabiqəyə buraxılmır.\n4. Ərizəyə bütün məlumatları daxil etdikdən sonra namizəd "Qeydiyyat" düyməsini sıxaraq ərizəsini qeydiyyatdan keçirir. Namizəd qeydiyyata alınan ərizəsini bir daha diqqətlə yoxlamalı və məlumatların düzgünlüyünə əmin olduqdan sonra "Təsdiq edirəm" düyməsini sıxmalıdır. Hər bir namizəd yalnız bir dəfə ərizə doldura və onu təsdiqləyə bilər. Namizəd ərizəni təsdiqlədikdən sonra "Çap etmək" düyməsini sıxaraq ərizəni çap etməlidir.\n5. Ərizə təsdiq edildikdən sonra proqram tərəfindən namizədə şəxsi kod və parol təyin olunur. Unutmayın: təyin edilən kod və parol mütləq yadda saxlanılmalı və ya çap edilməlidir. Sonradan şəxsi kod və parolu www.edu.gov.az saytının "Müəllimlərin işə qəbulu üzrə müsabiqə" səhifəsinə daxil etməklə namizəd "Şəxsi kabinet"ə daxil ola bilər. "Şəxsi kabinet"də hər bir namizədə aid olan və onun üçün nəzərdə tutulan bütün məlumatlar yerləşdirilir. Namizəd əvvəlcədən ərizəsini çap edə bilməyibsə, "Şəxsi kabinet"ə daxil olmaqla ərizəsini çap edə bilər. Diqqət! "Şəxsi kabinet" vasitəsilə namizəd müsahibə və ya test imtahanının keçirilmə vaxtı və yeri, müsabiqənin nəticələri və s. haqda məlumatlandırılacaqdır.\n6. Namizədlər 23-28 və 30-31 avqust 2010-cu il tarixlərdə elektron ərizəsinin çap olunmuş variantını və digər müvafiq sənədləri (kadrların şəxsi uçot vərəqi, diplom, diploma əlavə, ali məktəbi son 3 ildə bitirənlər üçün təyinat vərəqəsi və ya müstəqil işə düzəlməyə icazə verən arayış, əmək kitabçası, şəxsiyyət vəsiqəsinin və ərizə formasındakı göstəriciləri təsdiq edən digər sənədlərin surətləri) Təhsil Nazirliyinin Strateji təhlil, planlaşdırma və kadrların idarə olunması şöbəsinə təqdim etməlidir. Sənədlərin qəbulu hər gün saat 10.00-dan 18.00-dək nazirliyin qəbul otağında aparılır. Müəyyənləşdirilmiş müddət bitdikdən sonra sənədlərin qəbulu dayandırılır.\n7. Müəllimlərin işə qəbulu üzrə müsabiqə 2 mərhələdə keçirilir. I mərhələdə vakant yerlərə ərizə vermiş namizədlərin göstəriciləri müəyyənləşdirilmiş meyarlar əsasında, kompüter proqramı vasitəsilə qiymətləndirilir.\n8. Müsabiqənin II mərhələsində namizədlərlə müəyyən olunmuş vaxtda müsahibə və ya test imtahanı keçirilir.\n9. 3-5 sentyabr 2010-cu il tarixdə namizədlər kod və parolu vasitəsilə "Şəxsi kabinet"dən müsabiqəyə buraxılması, müsahibə və ya test imtahanının keçirilmə vaxtı və yeri barədə məlumat əldə edirlər. Hər hansı bir səbəbdən göstərilən vaxtda müsahibə və ya imtahanda iştirak etməyənlər üçün təkrar müsahibə və imtahan təşkil edilmir və onların şikayətlərinə baxılmır.\n10. Fiziki tərbiyə, gənclərin çağırışaqədərki hazırlığı, əmək hazırlığı, rəsmxət, təsviri incəsənət, musiqi və nəğmə fənlərindən vakant yerlərə işə qəbul nazirliyin müsabiqə komissiyası tərəfindən müsahibə formasında aparılır, müəyyənləşdirilmiş meyarlar əsasında qiymətləndirmə aparılır və nəticələr kompüter proqramına daxil edilir.\n11. Digər fənlərdən (dil və ədəbiyyat, riyaziyyat, informatika, fizika, kimya, biologiya, tarix, coğrafiya, xarici dil), həmçinin ibtidai sinif müəllimi ixtisası üzrə vakant yerlərə müsabiqə test imtahanı yolu ilə aparılır. İmtahanda hər namizədə fərdi olaraq kompüterdə uyğun ixtisaslar üzrə məktəb proqramı əsasında tərtib edilmiş 25 test tapşırığı verilir və bunun cavablandırılmasına 40 dəqiqə vaxt ayrılır. Hər bir düzgün cavab 1 bal ilə qiymətləndirilir və verilmiş vaxt ərzində icra olunduqdan dərhal sonra ümumi bal kompüterdə göstərilir. Test tapşırıqlarının 80 və daha yüksək faizinə düzgün cavab vermiş namizədlər keçid balını toplamış hesab olunurlar.\n12. Qiymətləndirmənin I və II mərhələlərinin nəticələri nəzərə alınmaqla namizədlərin yekun qiymətləndirilməsi kompüter proqramı vasitəsilə həyata keçirilir.\n13. Yekun qiymətləndirmədən sonra vakant yerlərə yerləşdirmə kompüter proqramı vasitəsilə ən yüksək bal toplamış namizəddən başlamaqla həyata keçirilir. Hər hansı ixtisas üzrə bir vakant yerə 2 və daha artıq sayda eyni bal toplamış namizədlər olduqda, müsabiqə komissiyası bütün halları araşdırmaqla və onlarla aparılan müsahibənin nəticələrinə uyğun qərar qəbul edir.\n14. Müsabiqənin nəticələrinə əsasən işə qəbul edilən müəllimlərin siyahısı nazirliyin İnternet saytında yerləşdirilir, siyahı və şəxsi işlər rəsmi məktubla aidiyyəti üzrə yerli təhsili idarəetmə orqanlarına göndərilir.\n15. Yerli təhsili idarəetmə orqanlarının məktubuna əsasən məktəb direktoru ilə işə götürülən müəllim arasında əmək müqaviləsi bağlanılır və işə qəbul mövcud qanunvericiliyə uyğun rəsmiləşdirilir.\n16. Müsabiqənin nəticələri ilə bağlı apellyasiya şikayətinə müsabiqələr tam başa çatdıqdan sonra, bir həftə ərzində baxılır.\nQeyd: Bakı şəhərinin ümumtəhsil məktəblərində olan vakant yerlərə namizədlərin sənədlərinin qəbulu zamanı onların Bakı şəhərinə qeydiyyatının və ali pedaqoji təhsilinin olması nəzərə alınır.\n2010-2011-ci dərs ilində Bakı şəhərinin ümumtəhsil məktəblərində müəllimlərin işə qəbulu üzrə vakant yerlər haqqında məlumat\n2010-2011-ci dərs ilində respublikanın digər şəhər və rayonlarının ümumtəhsil məktəblərində müəllimlərin işə qəbulu üzrə vakant yerlər haqqında məlumat


Nailə Əlicanova - AZƏrbaycan miLLİ elmlər akademiyasi fəLSƏFƏ VƏ HÜquq institutu “Siyasi nəzərəiyyələr” şöbəsi\nAzərbaycanda yeniyetmələr və gənclər siyasətinin\nAzərbaycan respublkasının dövlət siyasətinin ayrılmaz hissəsindən biri də gənclər siyasətidir. Hələ Ulu Öndər Heydər Əliyev bu siyasətə cox diqqət yetirmiş və daim onu öz nəzarəti altında saxlamışdır. Gənclər siyasətinin düzgün qurulmasının dövlətin strateji maraqları sırasına daxil edilməsinin vacibliyini öz cıxışlarında dəfələrlə qeyd etmişdir. Onun hakimiyyəti illərində gənclərin məşgullugu,istedadların üzə cıxarılması,gənclər təşkilatlarının yaradılması və onların fəaliyyətinin stimullaşdırılması istiqamətində cox mühüm işlər görülmüşdür.Onun layiqli davamşısı olan İlham Əliyev də bu siyasəti uğurla davam etdirmiş və bu istiqamətdə görülən işlərdə mühüm ugurlar qazanmışdır.Dövlət gənclər siyasəti – gənclərin öz bilik və bacarıqlarını, təbii potensialını effektli reallaşdırmasını, cəmiyyətdə layiqli yer tutmasını təmin edən şəraitin yaradılması məqsədilə dövlət tərəfindən müəyyən edilmiş prioritetlər və həyata keçirilən tədbirlər sistemidir. Dövlət gənclər siyasəti müvafiq hüquqi sənədlərdə öz əksini taparaq hökumət qurumları tərəfindən həyata keçirilir. Gənclər siyasətinin əsas istiqamətləri “Gənclər siyasəti haqqında” Azərbaycan Respublikasının Qanunu ilə aşağıdakı kimi müəyyənləşdirilib: 1.Gənclərin mənəvi-əxlaqi tərbiyəsi və mədəni həyatda iştirakı; 2.İstedadlı gənclərə dövlət qayğısı; 3.Gənclərin sağlamlığının qorunması və fiziki inkişafı; 4.Gənclərin məşğulluğunun təmin edilməsi; Gənc ailələrə dövlət yardımı; 5.Gənclər təşkilatlarına dövlət yardımı.\nGənclər bu gün dövlət orqanlarında, parlamentdə, bələdiyyələrdə, biznes strukturlarında və s. sahələrdə təmsil olunur və cəmiyyətin inkişafına öz töhfələrini verirlər. Belə ki, dövlət orqanlarına 2008-2011-ci illərdə işə qəbul edilənlərin 60 faizdən çoxunu gənclər təşkil etmişdir. Bələdiyyə üzvlərinin 28 faizi - 4303 nəfəri gənclərdir. Onlardan 326 nəfəri bələdiyyə sədridir. 2008-2011-ci illərdə Azərbaycan gənclər təşkilatları 11 beynəlxalq təşkilata üzv qəbul edilib. Hazırda ölkədə 200-ə yaxın gənclər təşkilatı, 20 dən artıq ali məktəbdə fəaliyyət göstərən tələbə gənclər təşkilatları var. Onların əhatə etdikləri məsələlər də kifayət qədər genişdir: gənclərin vətənpərvər ruhda tərbiyəsi, məlumatlandırılması, işsizliyin azaldılması, gənclərin sağlamlığı, təhsili, fəal vətəndaş mövqeyi, mədəniyyətin geniş kütlələr arasında təbliği və s. məsələlər kifayət qədər aktualdır.\nGənclər siyasətinin mahiyyəti və istiqamətləri\nAzərbaycan Respublikasının mədəniyyət siyasətinin tərkib hissəsi olan gənclər siyasətinin prioritetlərindən biri budur ki, gənclərin ləyaqətli vətəndaş kimi yetişməsi üçün onlar hərtərəfli biliyə, milli keyfiyyətlərə malik olmalıdırlar: “Öz dili, mədəniyyəti, mənəvi dəyərləri ilə tərbiyə olunmuş gənclər heç vaxt vətəninə, xalqına ögey münasibət bəsləməz. Gənclərimiz milli ruhda tərbiyə olunmalıdır, bizim milli dəyərlərimizin əsasında tərbiyələnməlidirlər. Gənclərimiz bi-zim tariximizi yaxşı bilməlidir, keçmişimizi yaxşı bilməlidir, dilimizi yaxşı bilməlidir, milli dəyərlərimizi yaxşı bilməlidir. Milli dəyərlərimizi, milli ənənələrimizi yaxşı bilməyən, tariximizi yaxşı bilməyən gənc vətənpərvər ola bilməz. Prezident İlham Əliyevin gənclərin potensialından ölkənin mənafeyi naminə tam və düzgün istifadə olunması, onların faydalı məşğulluğunun təmin edilməsi, dövlət idarə-çiliyi sistemində iştirakının gerçəkləşdirilməsi məqsədilə 2005-ci il avqustun 30-da imzaladığı "Azərbaycan Gəncliyi Dövlət Proqramının (2005-2009-cu illər) təsdiq edilməsi haqqında" sərəncamı da gənclərə dövlət qayğısının artırılması məqsədinə xidmət edir. Sərəncamda ölkəmizdə gənclərlə bağlı dövlət siyasətinin əsas istiqamətləri açıqlanmışdır. Proqrama uyğun olaraq gənclərin sosial müdafiəsi, məşğulluğunun təmin edil-məsi, yaradıcılıq axtarışlarının stimullaşdırılması, milli ruhda təlim-tərbiyəsi, hərbi-vətənpərvərlik tərbiyəsinin gücləndiril-məsi, sağlam həyat tərzinin təbliği istiqamətində tədbirlər həyata keçirilmişdir. 2005-2009-cu illərdə gənclər siyasəti üzrə Dövlət Proqramı reallaşdırılmış və bu proqramın 100-dən çox bəndi həyata keçirilmişdir. Dövlət başçısının fərmanı ilə Gənclər və İdman Nazirliyi 2006-cı ildə yenidən təşkil edilmiş, gənclər siyasətinin əsas icra orqanı qarşısında yeni vəzifələr qoyulmuşdur. Azərbaycan Respublikasının Prezidenti İlham Əliyev tərəfindən 2007-ci il ölkədə "Gənclər ili" elan edilmişdir. “Xüsusi istedada malik olan uşaqların (gənclərin) yaradıcılıq potensialının inkişafı üzrə Dövlət Proqramı” (2006-2010-cu illər), “Azərbaycan Respublikasında texniki-peşə təhsilinin inkişafı üzrə Dövlət Proqramı” (2007-2012-ci illər) gənclər siyasətinin daha da təkmilləşdirilməsini təmin edir, gənclərin yaradıcılıq potensialının aşkara çıxarılmasına, yaradıcılıq potensialının reallaşdırılması üçün lazımi şəraitin yaradılmasına, yaradıcılıq potensialının səmərəli idarə edilmə-sinə, gənclərin intellektual səviyyəsinin yüksəldilməsinə, xüsusi istedadlı gənclərin seçilməsinə və onlarla müvafiq tədbirlərin həyata keçirilməsinə, gənclərin sosial problemlə-rinin həllinə böyük zəmin yaradır. Gənclər bu gün dövlət orqanlarında, parlamentdə, bələ-diyyələrdə, biznes strukturlarında və s. sahələrdə təmsil olunur və cəmiyyətin inkişafına öz töhfələrini verirlər. Belə ki, dövlət orqanlarına 2008-2011-ci illərdə işə qəbul edilənlərin 60 faizdən çoxunu gənclər təşkil etmişdir. Bələdiyyə üzvlərinin 28 faizi - 4303 nəfəri gənclərdir. Onlardan 326 nəfəri bələdiyyə sədridir. 2008-2011-ci illərdə Azərbaycan gənclər təşkilatları 11 beynəlxalq təşkilata üzv qəbul edilib. 2007-2015-ci illərdə Azərbaycan gənclərinin xarici ölkələrdə təhsili üzrə Dövlət Proqramı” çərçivəsində 5000 gəncin dünyanın nüfuzlu ali məktəblərində təhsil almağa göndərilməsi nəzərdə tutulmuşdur. Bu günədək 1204 azər-baycanlı gənc ölkəmizin ehtiyac duyduğu sahələr üzrə müxtəlif təhsil səviyyələri üzrə dünyanın ən qabaqcıl universitetlərinə göndərilmişdir. Hazırda ölkədə 200-ə yaxın gənclər təşkilatı, 20 dən artıq ali məktəbdə fəaliyyət göstərən tələbə gənclər təşkilatları var. Onların əhatə etdikləri məsələlər də kifayət qədər genişdir: gənclərin vətənpərvər ruhda tərbiyəsi, məlumatlandırılması, işsizliyin azaldılması, gənclərin sağlamlığı, təhsili, fəal vətəndaş mövqeyi, mədəniyyətin geniş kütlələr arasında təbliği və s. məsələlər kifayət qədər aktualdır. Bakıda Gənclər Mərkəzinin, regionlarda isə “Gənclər Evi”nin inşa edilməsi üçün müvafiq addımlar atılmışdır. Artıq 12 rayonda gənclər evləri fəaliyyət göstərir. Bakı şəhəri və ətraf qəsəbələrinin sosial-iqtisadi inkişafı proqramı çərçivə-sində paytaxtın 5 rayonunda gənclər evi tikilməsi üçün layihə-lər təsdiq olunub və bu ildən etibarən inşasına başlanılacaq, yaxın 2-3 ildə isə15 gənclər evi inşa olunacaq. Son illər həyata keçirilən tədbirlər gənclərin hərtərəfli inkişafının təmin olunması üçün siyasi, sosial-iqtisadi, təşkilati - hüquqi şərait və təminatların yaradılmasını sürətləndirmiş, onların ictimai-siyasi fəallığının artmasına kömək etmişdir. 6 aprel 2011-ci il tarixində prezident İlham Əliyev tərəfindən “Azərbaycan gəncliyi 2011-2015-ci illərdə” Dövlət Proqramı haqqında sərəncam imzalanmışdır. Gənclər siyasətilə bağlı elm, təhsil, mədəniyyət və digər sosial sahələrə yönələn fəaliy-yətlərin stimullaşdırılması məqsədilə Gənclər Fondu yaradılıb. 2005-2009-cu illər üçün Azərbaycan Gəncliyi Dövlət Proq-ramına büdcədən 8 milyon 375 min manat ayrılmışdısa, yeni proqrama 80 milyon manat vəsait ayırmaq planlaşdırılır. Bu əvvəlki proqrama nisbətən təxminən 10 dəfə artıq göstəricidir. Dövlət Proqramının əsas məqsədi Azərbaycan Respublika-sında gənclər siyasətini daha da inkişaf etdirmək, gənclərin menecment sahəsində fəal iştirakına şərait yaratmaq, gənc mütəxəssislərin işlə təminatı və digər sosial-iqtisadi problemlə-rinin həllini təmin etməkdir. Bununla da Azərbaycanda dövlət gənclər siyasətinin yeni mərhələsi başlanmışdır ki, bu da dövlətin həyata keçirdiyi düşünülmüş, ardıcıl ictimai-sosial islahatlardan əhalinin bütün təbəqələri kimi gənclərin də hərtərəfli yararlanmasına şərait yaradacaqdır. Sözsüz ki, bu gün uğurlu həyata keçirilən dövlət gənclər siyasəti Azərbaycanın Respublikanın dövlətçiliyinin təməl prinsiplərindəndir. Prezident İlham Əliyev tərəfindən 2005-ci ildə "Azərbay-can Gəncliyi Dövlət Proqramı haqqında (2005-2009)" imzala-dığı fərmanda gənclər arasında hüquq pozuntuları və digər zə-rərli vərdişlərin aradan qaldırılması, gənclərin sağlamlığının qorunması sahəsində tədbirlərin təşkil edilməsi, kütləvi bədən tərbiyəsinin və idmanın inkişaf etdirilməsi, ölkənin ictimai-si-yasi həyatında gənclərin fəal iştirakı, uşaq və gənclər üzrə təşkilatların formalaşması və inkişafı üçün şəraitin yaradıl-ması kimi vəzifələr nəzərdə tutuldu. Azərbaycanda Gənclər Günü ilə bağlı hər il silsilə tədbir-lərin təşkil olunması, təhsil və digər sahələrdə yüksəknəticə əldə edən gənclərə xüsusi mükafatlar təltif edilməsi gənclər tərəfindən təqdim olunmuş layihələrin maliyyələşdirilməsi, istedadlı gənclərin beynəlxalq müsabiqələrdə, konfrans-semi-narlarda iştirakının təmin edilməsi, müxtəlif istiqamətlər üzrə yarışların keçirilməsi təmin olunmuşdur. Məhz dövlətin gənclərə göstərdiyi diqqət və qayğının nəticəsi olaraq son iki ildə istər elm- təhsil, istər idman, istərsədə musiqi sahəsində gənclərin nailiyyətləri xeyli coxalmış və ölkənin beynəlxalq nüfuzuna təsir etmişdir.Buna mayın 14-də Almaniyanın Düsseldorf şəhərində təşkil olunan “Evravision -2011” beynəlxalq mahnı müsabiqəsində gənc təmsilçilərimizin birinci yer tutmasını və builki müsabiqənin ev sahibliyi titulunu ölkəmizə gətirmələrini misal göstərmək olar.Bu gənclərin mədəniyyətdə yüksəlişini təmin etmək üçün dövlət başçısının göstərdiyi diqqət və qayğının real nəticəsi idi. Bu və bu kimi başqa uğurlar Azərbaycan gəncliyinin inkişafına xidmət etməklə yanaşı, dövlətimizin tanınması və möhkəmlənməsi işinə öz töhvəsini verir. Nəzərə alsaq ki, Azərbaycan əhalisinin 65 faizini 16-35 yaş arası gənclər təşkil edir və bu kateqoriyaya aid insanlar bütün iqtisadi və siyasi idarəetmə strukturlarında təmsil olunurlar, deməli gənclər siyasəti xəttini də ölkənin inkişafında aparıcı rol oynayan siyasi strategiyanın tərkib hissəsi hesab etmək olar. Bu gün Azərbaycanda gənc alimlərin üzə çıxarılması, onlara elmi axtarışlar üçün lazım olan şəraitinin yaradılması, gənc və yazıçılar üçün mükafatlar təyin olunması, ali məktəb-lərə qəbul imtahanlarında yüksək bal toplayan tələbələrə Prezident təqaüdünün verilməsi, gənclərin dünya miqyasında yüksək statusu olan universetlərə və akademiyalara təhsil almağa göndərilməsi, gənc jurnalistlərin həyat şəraitinin yaxşılaşdırılması üçün atılan addımlar, mədəniyyət sahəsində fərqlənən gənc sənətkarlar üçün və ölkəmizi dünya idman arenasında peşəkarlıqla təmsil edən idmançılarımızın yüksək medallara layiq görülməsi, bir sözlə, üçrəngli Azərbaycan bayrağını hər yerdə yüksəklərə qaldıran, dövlətçilik düşün-cəsinin keşiyində duran bütün alovlu gənc vətənpərvərlərə göstərilən etimad və qayğı, bütövlükdə gənclər siyasətinin ölkəmizdə uğurla həyata keçirildiyindən xəbər verir. Prezident İlham Əliyevin ölkəmizə rəhbər seçildiyi gündən etibarən bu siyasəti uğurla həyata keçirməsinin məntiqi davamı olaraq martın 13-də Masallıya səfəri çərçivəsində Gənclər Mərkəzinin açılışında iştirak etməsi dövlət gənclər siyasətinin xalqımızın rifahi üçün düşünülmüş məqsədyönlü strategiya olduğunu bir daha təsdiqlədi. Gənclər Mərkəzində pnevmatik tüfəng və tapançadan istifadə etmək üçün atıcılıq zalı, multimedia kitabxana şərait 5000 qiymətli kitabdan ibarət fond, yüksək sürətli internetə qoşulmuş komyuter salonu, hər cür tədbirin keçirilməsi üçün konfrans zalı. ən son texnologiyaya əsaslanan səs avadanlıqları, xarici dil kursları, gəncləri asudə vaxtının təmin olunması üçün açıq tipli kafe, 3D formatlı film zalı fəaliyyət göstərəcək. Onuda qeyd edək ki, belə mərkəzlərin açılışı getdikcə ümumrespublika xarakteri almışdır.\nGöründüyü kimi, Azərbaycan dövləti gənclərimizin həm fiziki, həm maddi-mənəvi, həm də əqli-intellektual inkişafını reallaşdırmaq üçünbütün mümkünvariantlara əl atır və gənclərin təşəbbüslərini dəyərləndirirlər. Bütün bunlar Azərbaycanda gənclər siyasətinin “Gənclər siyasəti haqqında” Qanuna müvafiq onun bütün prinsiplərinə tam uyğun şəkildə aparılmasını və icra edilməsinin təcəssümüdür. Məhz bu böyük dövlət siyasətinin getdikcə daha uğurla həyata keçirilməsi sayəsində Azərbaycan gəncliyi xalqımızın rifahını və dövləti-mizin inkişafının icraçısına çevrilir.\nDövlətçiliyin, müstəqilliyin daha da möhkəmləndirilməsi, gələcəyin etibarlı təminatı peşəkar kadrların yetişdirilməsindən, gənclərin cəmiyyətin bütün sferalarında iştirakından, onların aparıcı qüvvəyə çevrilməsindən çox asılıdır. Gənclərin po-tensialından düzgün istifadə, bu istiqamətdə siyasətin doğru qurulması heç şübhəsiz ki, həmin dövlətin gələcəyinin sığortasıdır. Gənclərin hərtərəfli inkişafı ölkənin sosial-iqtisadi, elmi və mədəni inkişafı ilə sıx əlaqədədir, onun qlobal rəqabətə davamlılığının, milli təhlükəsizliyinin vacib şərtlərindəndir. Daha lakonik ifadə etsək, gənclərə münasibət həmin dövlətin gələcəyini münasibətidir.\nMəhz bu reallığı nəzərə alaraq Azərbaycanın dövlət siyasətində gənclərlə iş prioritet sahələrdən biri kimi diqqətə alınır. Bu yöndə aparılan konkret fəaliyyətin nəticəsidir ki, bu gün Azərbaycan gəncləri ictimai-siyasi, sosial-mədəni və digər sahələrdə aktiv iştirak edirlər. Gənclərlə iş sahəsində görülən tədbirlər Azərbaycan gəncliyinin inkişafına təkan verib, onların cəmiyyətdə özlərini təsdiq etməsində böyük rol oynayıb. Bu sahədə siyasətin düzgün qurulmasının nəticəsidir ki, artıq respublikamızda fəaliyyət göstərən gənclər təşkilatları, ictimai birliklər ölkəmizdə vətəndaş cəmiyyətinin qurulmasına töhfələrini verirlər. Azərbaycanın gənclərlə bağlı dövlət siyasətinin müəy-yənləşdirilməsi, onun konturlarının cızılması ümummilli lider Heydər Əliyevin adı ilə birbaşa bağlıdır. Azərbaycan gənclə-rinin cəmiyyətin inkişafında və öz problemlərinin həllində rolunu artırmaq, ölkənin gələcək inkişafında iştirakını və məsuliyyətini yüksəltmək, paytaxt və regionlarda yaşayan gənclərin fikir mübadiləsinə şərait yaratmaq, gənclər və dövlət qurumları, hökumət nümayəndələri ilə açıq ünsiyyəti asanlaş-dırmaq məqsədilə ümummilli lider Heydər Əliyev tərəfindən hələ 1995-ci ildə Azərbaycan Gənclərinin Forumunun keçiril-məsi təşəbbüsü irəli sürülüb və 2 fevral 1996-cı ildə onun təşəbbüsü ilə müstəqil Azərbaycan gənclərini ilk forumu keçirilib. 1997-ci il fevralın 1-də forumun ildönümü münasibəti ilə gənclərin bir qrupunu qəbul edən Heydər Əliyev 2 fevral - Azərbaycan gəncləri gününün elan edilməsi haqqında sərəncam imzalayıb. Həmin vaxtdan etibarən ənənəvi olaraq hər il 2 fevral günü Azərbaycan gənclərinin bayramı kimi təntənəli şəkildə qeyd olunur. Ölkənin aktiv gəncliyini bir araya gətirən forumlar isə davamlı olaraq bir neçə ildən bir reallaşdırılır və özündə cəmiyyətin inkişaf istiqamətlərini səciyyələndirən vacib qərarlar alınır. Belə ki, forumlarda qeyri-hökumət gənclər təşkilatlarının vəzifə və öhdəlikləri, gənclərin ictimaisiyasi fəallığı, tələbələrin sosial problemləri, təhsilin keyfiyyəti, gənc alimlərin perspektivləri və istedadlı gənclərin problem və yeni layihələri, gənclərin idarəetmə sahəsinə cəlb edilib, dəstək-lənməsi, xaricdə təhsil alan gənclərin inkişafı üçün yeni layihələrin həyata keçirilməsi, beynəlxalq əməkdaşlıq və digər mühüm məsələlər müzakirə olunur və fəaliyyət istiqamətləri müəyyənləşdirilir.\nBundan başqa, 1996-2002-ci illərdə qəbul olunmuş "Bədən tərbiyəsi və idman haqqında", "Gənc istedadlar üçün xüsusi təqaüdlərin təsis edilməsi haqqında", "Azərbaycanın gənc istedadlarına dövlət qayğısı haqqında" qanun, fərman və sərəncamlar, habelə "Gənc ailə" proqramı, "Gənclərdə vətənpərvərlik və vətəndaşlıq hisslərinin yüksəldilməsi haqqın-da", "İstedadlı yeniyetmələrin və yaradıcı gənclərin sosial, iqtisadi və s. problemlərinin həllinə yönəlmiş, onların öz qabiliyyətlərini inkişaf etdirmələrinə kömək edən Dövlət Proqramı", "Ordudan tərxis olunmuş gənclərin məşğulluğu" dövlət proqramı gənc nəslin mütəşəkkil qüvvə kimi formalaş-masına mənəvi-ideoloji cəhətdən tam yetkinləşməsinə, sosial problemlərinin həllinə, faydalı məşğulluğunun təmin olunma-sına imkan yaradıb. Azərbaycan dövlətinin gənclər siyasətindən danışarkən prezident İlham Əliyev tərəfindən 2005-ci ildə imzalanmış "Azərbaycan Gəncliyi 2005-2009-cu illərdə" və 2011-ci ildə imzalanmış "Azərbaycan gəncliyi 2011-2015-ci illərdə" dövlət proqramları xüsusi qeyd edilməlidir. Həmin proqramlar dövlət başçısının Azərbaycan gəncliyinə münasibətinin birbaşa təzahürüdür. Azərbaycan dövləti gənclərin yalnız sosial qayğılardan azad olması, ölkənin həyatında aktiv iştirak etməsində deyil, eyni zamanda onların Vətənə məhəbbət, Azərbaycan xalqının tarixinə, mədəni irsinə, dövlət dilinə və rəmzlərinə, milli-mənəvi dəyərlərinə hörmət ruhunda tərbiyə olunmasında da birbaşa maraqlıdır. Təsadüfi deyil ki, bu məqam "Azərbaycan Gəncliyi 2005-2009-cu illərdə" Dövlət Proqramında əksini tapıb. Bu proqramın məqsədinə uyğun olaraq aşağıdakı vəzifələrin yerinə yetirilməsi nəzərdə tutulur: – gənc nəslin Vətənə məhəbbət , Azərbaycan xalqının tarixinə. Mədəni irsinə, dövlət dilinə və rəmzlərinə, milli-mənəvi dəyərlərinə hörmət ruhunda tərbiyə olunması; – gənclərin hərbi vətənpərvərlik tərbiyəsi işinin güclən-dirilməsi, onların hərbi xidmətə hazırlanması; – gənclər arsında hüquq pozuntularının, narkomaniyanın və digər zərərli vərdişlərin profilaktikası sahəsində tədbirlərin həyata keçirilməsi;– istedadlı gənclərin aşkar edilməsi, onların öz qabiliy-yətlərini inkişaf etdirə bilmələri üçün şəraitin yaradılması; – gənclərin sahibkarlıq fəaliyyərinin dəstəklənməsi, bazar iqtisadiyyatının əsaslarına dair biliklərə yiyələnməsi, peşə hazırlığının yüksəldilməsi və məşğulluğunun təmin edilməsi məqsədi ilə tədbirlərin həyata keçirilməsi; – sosial müdafiəyə ehtiyacı olan gənclərin, o cümlədən gənc ailələrin problemlərinin həllinə köməklik göstərilməsi; – gənclərin sağlamlığının qorunması sahəsində tədbirlərin həyata keçirilməsi, kütləvi bədən tərbiyəsinin və idmanın inkişaf etdirilməsi – ölkənin ictimai-siyasi həyatında gənclərin fəal iştirakı, uşaq və gənclər üzrə təşkilatların formalaşması və inkişafı üçün şəraitin yaradılması – gənclərin beynəlxalq əməkdaşlığı sahəsində layihələrin həyata keçirilməsinə, gənclər təşkilatlarının beynəlxalq əlaqələ-rinin qurulmasına, onların nümayəndələrinin beynəlxalq tədbir-lərdə iştirakına köməklik göstərilməsi.Son illər gənclərin ölkənin mədəni, ictimai-siyasi, iqtisadi həyatında fəallığının artması ortaya qoyulan konsepsiyanın müvəffəqiyyətlə icrasının göstəricisidir. Gənclər artıq müşahi-dəçi qismindən birbaşa proseslərin iştirakçısına çevriliblər.Bu il qəbul edilən "Azərbaycan gəncliyi 2011-2015-ci illərdə" Dövlət Proqramı isə dövlətin bu sahədə işlərinin mövsümi xarakter daşımadığını, gəncləri cəmiyyətin hərəkət-verici qüvvəsinə çevirməkdə birbaşa maraqlı olduğunu göstər-di. Proqramın əsas məqsədi gənc mütəxəssislərin işlə təminatı və digər sosial-iqtisadi problemlərinin həllini təmin etməkdir. Sənəd azərbaycanlı gənclərin menecment və gənc peşəkar kadrların hazırlanması sahəsində fəaliyyətinin onların dövlətin idarə edilməsində, ictimai həyatda daha aktiv iştirak etməsi ilə gücləndirilməsinə yönəlib. Proqramda gənclərin sosial-iqtisadi inkişafı üzrə müvafiq bəndlər – məşğulluq, gənc sahibkarların inkişafının dəstəklənməsi də öz əksini tapıb. Dövlət Proqramın-da diqqətçəkən məqamlardan biri də Gənclər Mərkəzinin yaradılmasıdır. Azərbaycan Gənclər Mərkəzi gənclərin asudə vaxtının səmərəli təşkili, müxtəlif aksiyaların təşkil edilməsi üçün nəzərdə tutulub. Azərbaycanın gənclər təşkilatlarının ümummilli və beynəlxalq strateji layihələrinə dəstək vermək üçün dövlət proqramında Gənclər Fondunun yaradılması məsələsi də öz əksini tapıb. Fonda toplanacaq vəsaitdən elm sahəsində çalışan gənc-lərin fəaliyyətini stimullaşdırmaq üçün müxtəlif mükafatların və təqaüdlərin təsis edilməsi nəzərdə tutulur. Proqramda daha bir həssas məsələ Azərbaycanda gənc ailələrə ipotekaların verilməsi də diqqətdən kənarda saxlanılmayıb. Belə ki, sənədə ipoteka kreditlərinin verilməsi qaydalarının sadələşdirilməsi ilə bağlı müddəa ayrıca bənd kimi daxil edilib.\nHəyata keçirilən gənclər siyasətinin\nəsas nəticələri və perespektivləri\nHeydər Əliyev ölkə rəhbəri olduğu ilk dövrdən gənclərin himayədarı olaraq sağlam düşüncəli yeni nəslin yetişdirilməsini dövlət və cəmiyyətin mühüm vəzifəsi hesab edib.1 Fevral 1997-ci il tarixdə forumun ildönümü münasibəti ilə gənclərin bir qrupunu qəbul edən Heydər Əliyev "2 fevral - Azərbaycan gənclər gününün elan edilməsi haqqında" Sərəncam imzalayıb. Həmin vaxtdan etibarən ənənəvi olaraq hər il 2 fevral Azərbaycanda Gənclər günü kimi təntənəli şəkildə qeyd olunur. 2 fevral 1998-ci ildə Heydər Əliyev Azərbaycan Gəncləri gününün ilk ildönümü münasibətilə keçirilən bədii-idman bayramında çıxış edərək gənclərə müraciətlə bildirib: "Mən sizi gördükcə daha da ruhlanıram, siz mənə daha da ilham verirsiniz və sizdən ilham alaraq Azərbaycanı daha da qüdrətli etməyə çalışıram. Əmin ola bilərsiniz ki, Azərbaycan dövləti, Azərbaycanın Prezidenti sizin – gənclərimizin bütün hüquqlarının qorunmasının təminatçısı olub və bundan sonra da təminatçısı olacaqdır. Əmin ola bilərsiniz ki, Azərbaycan gənclərinin əlverişli şəraitdə yaşaması, təhsil alması, yaxşı əmək fəaliyyəti ilə məşğul olması üçün bundan sonra da əlimizdən gələni edəcəyik."\nAzərbaycan Respublikasının Prezidenti Heydər Əliyev ölkə gənclərinin idmanla məşğul olmalarını da vacib amil hesab edirdi O, eyni zamanda idmançıların beynəlxalq yarışlarda, dünya çempionatlarında iştirakına və idmançıların dövlət qayğısı ilə əhatə olunmasına xüsusi diqqət ayırmışdır. Prezident Heydər Əliyev 1994-cü ildə Azərbaycanda Olimpiya Hərəkatının təbliğinin vəziyyəti, Milli Olimpiya Komitəsinin fəaliyyəti ilə tanış olmaq üçün Bakıya gələn Beynəlxalq Olimpiya Komitəsinin prezidenti Xuan Antonio Samaranç, Milli Olimpiya Komitələri Assosiasiyasının Prezidenti Mario Vaskes Rana, Avropa Olimpiya Komitəsinin Prezidenti Cak Roqu qəbul etmişdir. Qəbulda Azərbaycan Olimpiya Hərəka-tının real vəziyyəti, onun inkişaf perspektivləri ətrafında fikir mübadiləsi aparılmışdır\n1996-cı ildə Azərbaycan müstəqil bir dövlət kimi ilk dəfə Olimpiya Oyunlarına qatılıb. Gənclərin idmana cəlb olunması üçün Bakıda, Maştağada, Naxçıvanda, Gəncədə Olimpiya İdman Kompleksləri istifadəyə verilib.\nUlu Öndər Heydər Əliyev siyasi kursunu layiqli şəkildə davam etdirən Azərbaycan Respublikasının Prezidenti İlham Əliyev də gənclər siyasətinə eyni diqqətlə yanaşmışdır..\n2005-ci ildə Azərbaycan Respublikasının Prezidenti cənab İlham Əliyev tərəfindən "Azərbaycan Gəncliyi Dövlət Proqramı" (2005-2009-cu illər) imzalanıb. Proqrama gənclər arasında hüquq pozuntularının, narkomaniyanın və digər zərərli vərdişlərin profilaktikası sahəsində tədbirlərin həyata keçiril-məsi, gənclərin sağlamlığının qorunması sahəsində tədbirlərin həyata keçirilməsi, kütləvi bədən tərbiyəsinin və idmanın inkişaf etdirilməsi, ölkənin ictimai-siyasi həyatında gənclərin fəal iştirakı, uşaq və gənclər üzrə təşkilatların formalaşması və inkişafı üçün şəraitin yaradılması kimi vəzifələr daxil edilmişdir. Dövlət başçısının fərmanı ilə Gənclər və İdman Nazirliyi 2006-cı ildə yenidən təşkil edilmiş, gənclər siyasətinin əsas icra orqanı qarşısında yeni vəzifələr qoyulmuşdur. Azərbaycanda Gənclər Günü ilə bağlı hər il silsilə tədbirlərin təşkil olunması, təhsil və digər sahələrdə yüksək nailiyyət qazanmış gənclərin xüsusi mükafatlarla təltif edilməsi, gənclər tərəfindən təqdim olunmuş layihələrin maliyyələşdirilməsi, istedadlı gənclərin beynəlxalq müsabiqələrdə, konfrans-seminarlarda iştirakının təmin edilməsi, müxtəlif istiqamətlər üzrə yarışların keçirilməsi nəzərdə tutulmuşdur. Azərbaycan Respublikasının Prezidenti İlham Əliyev tərəfindən 2007-ciil "Gənclər ili" elan edilmişdir. Dövlət başçısı Azərbaycan gəncliyinin savadına, bacarığına, gələcyinə böyük inamla yanaşdığını bildirib: "... Hər bir insanın gücü əlbəttə ki, onun biliyindən asılıdır. Ona görə mən əminəm, gənclərimiz bunu yaxşı başa düşürlər ki, yaxşı bilik almaq, yaxşı savad almaq və istənilən sahədə peşəkar olmaq hər bir gəncin, hər bir insanın həyatda yaxşı yer tutmasına gətirib çıxaracaqdır". 3 oktyabr 2008-ci ildə Azərbaycan Prezidenti İlham Əliyev Azərbaycan gənclərinin V forumunda iştirak edib. İlham Əliyev dövlətin gənclərlə bağlı siyasətinin gələcəyə ünvanlandığını və gənclərin elmdə, təhsildə, mədəniyyətdə və idmanda əldə etdiyi göstəricilərin respublikamızın qüruru olduğunu bildirib. Prezident birinci forumdan keçən müddətdə gənclərlə iş sahəsində qanunvericilik bazası yaradıldığını, hüquqi-normativ aktlar təkmilləşdirildiyini bildirib. Azərbaycan Prezidenti İlham Əliyev 1997-ci ildən həm də Milli Olimpiya Komitəsinin prezidenti kimi gənclər siyasətinə xüsusi diqqətlə yanaşmışdır.. Onun rəhbərliyi ilə Azərbaycanın gənc idmançıları bir sıra Olimpiya oyunlarında yüksək nəticələr göstərib.Milli Olimpiya Komitəsi tərəfindən Beynəlxalq yarışlarda qələbə qazanan gənc idmançıların layiqincə mükafatlandırılması onlara göstərilən qayğının bariz nümunəsidir. Beynəlxalq Olimpiya Komitəsinin Prezidenti Jak Roq Azərbaycanın Milli Olimpiya Komitəsinin fəaliyyətini dəfələrlə yüksək qiymətləndirib. Əsası Ümummilli Lider Heydər Əliyev tərəfindən qoyulmuş ölkəmizdə aparılan gənclər siyasəti bu gün də öz müsbət nəticələrini verməkdədir. Ulu Öndər gənc nəslə öz qayğısını əsirgəməmiş, gənclərin ictimai-siyasi həyatda fəal iştirak etməsini, onların sosial ehtiyaclarını, yüksək səviyyədə təhsil almalarını, asudə vaxtlarını səmərəli keçirmələrini, hüquqlarının müdafiəsini, ümumiyyətlə, gənclərin hərtərəfli inkişafını təmin etmişdir. Gənclərin hərtərəfli inkişafı ölkənin sosial-iqtisadi, elmi inkişafı ilə sıx əlaqədar olmuşdur. Ulu Öndərin hakimiyyətə qayıdışından sonra gənclərlə bağlı həyata keçirilən siyasətin xronoloji ardıcıllığına nəzər salsaq, görərik ki, ötən illər ərzində istər Ümummilli Lider Heydər Əliyev, istərsə də onun davamçısı olan cənab Prezident İlham Əliyevin rəhbərliyi və birbaşa təşəbbüsü ilə geniş miqyaslı tədbirlər həyata keçirmiş və bir sıra problemlər öz müsbət həllini tapmışdır. 1994-cü ildə Ümummilli Lider Heydər Əliyev Gənclər və İdman Nazirliyinin yaradılması haqqında fərman imzalamışdır. Qısa müddət ərzində Gənclər və İdman Nazirliyi gənc nəslin inkişafı üçün mühüm işlər görmüş, gənclərin inkişafı naminə iki minə yaxın tədbirlər həyata keçirilmişdir. Gənclər və İdman Nazirliyinin yaradılması, gənclərin II ümumrespublika forumunun keçirilməsi, 5 dövlət proqramının qəbul edilməsi, 1999-cu il iyulun 29-da Azərbaycan Respublikasının Prezidenti tərəfindən "Dövlət gənclər siyasəti haqqında" fərmanın imzalanması və geniş fəaliyyət proqramı-nın təsdiq edilməsi Azərbaycan Respublikasında gənclərlə işə xüsusi əhəmiyyət verildiyini göstərir. Məhz Ulu Öndərimizin müəyyənləşdirdiyi, Prezidentimiz İlham Əliyevin davam etdirdiyi siyasət nəticəsində gənclər cəmiyyətdə bu gün öz yerini tutur. Bundan başqa ümummilli lider Azərbaycan gəncliyinin yüksək keyfiyyətlərə malik olmasına çalışır və müxtəlif çıxışlarında və yazılarında bunun əsas istiqamətlərini gənclərə göstərirdi. 2002-ci ildə ümummilli lider Heydər Əliyev tərəfindən “Gənclər siyasəti haqqında” Azərbaycan Respublikasının Qanunu qəbul edildikdən sonra bu yöndə çox mühüm işlər həyata keçirildi. Azərbaycan Respublikasının Prezidenti İlham Əliyevin həyata keçirdiyi dövlət gənclər siyasəti və bu siyasət nəticəsində gənclərin təhsil, sosial müdafiə və işlə təminatı sahələrində atılan məqsədyönlü addımlar gənclərin Yeni Azərbaycan Partiyasına axınını gücləndirir. Ölkəmizdə yeni iş yerlərinin açılması, tələbə gənclərin təqaüdlərinin və gənclərin xarici ölkələrdə təhsil imkanlarının artırılması dövlətimizin gənclərlə bağlı siyasətinin əsas istiqamətləridir. Təsadüfi deyil ki, müasir gənclər də öz fəaliyyətlərini cəmiyyətin geniş təbəqələrində ümummilli lider Heydər Əliyev ideyalarının ölməzliyinə və həmişəyaşarlığına olan möhkəm inamın daha da dərinləşməsi istiqamətində qurur, bu istiqamətdə mühüm işlər görülür. Gənclər ölkənin ictimai-siyasi həyatında fəal iştirak edir, dövlətimizin yeritdiyi gənclər siyasətinin həyata keçirilməsində mühüm rol oynayırlar. Ulu öndərin Azərbaycan xalqına ən böyük xidmətlərindən biri də onun gələcəyimizə verdiyi töhfələrdir. Heydər Əliyevin elmə, təhsilə, mədəniyyətə və sair sahələrə göstərdiyi qayğı öz bəhrələrini verib. Ümummilli liderimiz daim məktəbliləri, tələbələri, ümumiyyətlə yeniyetmə və gəncləri diqqətdə saxlayıb, onların inkişafı üçün əlindən gələni etmişdir.\nUlu öndərimiz deyirdi: “Biz dövlətin və cəmiyyətin idarə edilməsində gənc nəslin qüvvəsinə arxalanacaq, onların imkanlarından maksimum istifadə edəcəyik”. Müasir Azərbaycanın memarı Heydər Əliyev Azərbaycan gənclərinə inanırdı və O, 1998-ci il ölkə gəncləri ilə görüşündə bunu dilə gətirərək demişdi: “Əziz övladlar! Sizin kimi gəncləri olan, gələcəyi olan Azərbaycan basılmazdır, sarsılmazdır! Məni hədsiz sevindirən odur ki, Azərbaycanın gələcəyini möhkəm əllərdə saxlaya bilən, Azərbaycanı daim bütün bəlalardan qoruya bilən, Azərbaycanın dövlət müstəqilliyini, demokratik dövlətini qoruya bilən gəncliyi var. Bunlar sizlərsiniz, əziz övladlar!\nMəhz Heydər Əliyevin rəhbərliyi ilə təhsil ocaqlarında gənclərin bilik qazanması üçün yüksək şərait yaradılıb. Dövlət vəsaiti hesabına müasir məktəblər tikilib və tədris müəssisələri kompüterlərlə təchiz olunmuşdur. İndi bütün şagirdlər ən gözəl məktəblərdə təhsil alırlar. Qürurla demək olar ki, bu gün Azərbaycan gəncliyi üzərinə götürdüyü vəzifənin öhdəsindən layiqincə gəlməyə çalışır və bunu bacarır: onların uğuru beynəlxalq konfranslardan, dövlət və hökumət qurumlarından, intellektual bilik yarışlarından eşidilir. Azərbaycan həqiqət-lərini, musiqisini, ədəbiyyatını, rəqsini, folklorunu, mətbəxini, milli-mənəvi dəyərlərini dünyanın müxtəlif ölkələrində təbliğ edən gənclər, bütün səy və bacarığı ilə dövlətçilik ənənələri-mizi tanıdaraq, dünya ictimaiyyəti tərəfindən sevilməsinə nail olur.\nİndi əsas amal bu günə kimi formalaşan gənclər ordusunu heç bir itki vermədən gələcəyə aparmaqdır. Şübhəsiz, bu, belə də olacaq. Çünki Azərbaycan gəncliyi ölkə Prezidenti İlham Əliyevin rəhbərliyi ilə sabaha yeni uğurlara imza atmağa daha yaxındır. Prezident İlham Əliyev gəncləri aparıcı qüvvəyə çevirmək və onların sosial-iqtisadi problemlərinin həllini təmin etmək məqsədilə böyük işlər görür. Dövlət quruculuğunda gənclərin iştirakına şərait yaradılması, gənc ailələrə kömək göstərilməsi, qaçqın və məcburi köçkün ailələrindən olan yeniyetmə və gənclərin hüquqlarının qorunması, sosial problemlərin həlli, gənclərin hərbi vətənpərvərlik tərbiyəsi Onun fəaliyyətinin əsasını təşkil edir.\nÜmumiyyətlə, Ulu Öndər Heydər Əliyevin müəyyənləş-dirdiyi və həyata keçirdiyi gənclər siyasəti 5 mühüm istiqaməti ehtiva edirdi:\n– Milli mənəvi dəyərlərimizin qorunmasında gənclərin rolunu artırmaq, gənc nəslin tarixi köklərimizə bağlı olaraq vətənpərvərlik ruhunda tərbiyələndirilməsini təmin etmək; – Gənclərin elmi, intellektual potensialının artırılması üçün ciddi təhsil və mədəni islahatlar həyata keçirmək; – Gənclərin təşkilatlanmasını təmin etməklə, onları müstəqilliyimizin keşiyində vahid qüvvə kimi birləşməyə səfərbər etmək; – Gənclərin dövlət idarəçiliyində rolunu əhəmiyyətli dərəcədə artırmaq və onların məsuliyyət hissini formalaş-dırmaq; – Azərbaycan dövlətinin beynəlxalq aləmə inteqrasiya-sının yaratdığı imkanlardan gənclərin maksimum səviyyədə yararlanmasına möhkəm əsaslar yaratmaq. Gənclər siyasətində idmanın inkişaf etdirilməsi və onun kütləviliyinin artırılması da mühüm yer tutur. Dövlətimizin başçısının ardıcıl səyləri nəticəsində Azərbaycan dünyanın qabaqcıl idman ölkələrindən birinə çevrilib. Azərbaycanın müxtəlif bölgələrində olimpiya idman komplekslərinin açılması, ölkəmizin nüfuzlu beynəlxalq idman yarışlarına ev sahibliyi etməsi, idmançılarımızın olimpiadalarda, dünya çempionatlarında uğurlu çıxışları buna əyani sübutdur.\nAzərbaycan müstəqilliyini bərpa etdikdən sonra başda Qarabağ müharibəsi olmaq üzrə bir çox siyasi, iqtisadi və ictimai çətinliklə üzləşmişdi. Bunlardan ən ağırı isə gənclərin o dövrün çətin şəraitindən və keçid dövrünün mənfi təsirlərindən qorumaq idi. Çünkü bu mənfi təsirlərə məruz qalan və milli vətənpərvərlik hissləri ilə böyüməyən gənclik gələcəkdə nəticə etibarı ilə həmin millətin özü üçün problemlər yaradır. O millət ki gəncliklə məşğul olmur, onun gələcəyi yox səviyyəsindədir.\n1.9 yanvar 2004-cü il tarixli 12 nömrəli Fərman (Azərbaycan Respublikasının Qanunvericilik Toplusu, 2004-cü il, № 1, maddə 19)\n2. 27 sentyabr 2006-cı il tarixli 466 nömrəli Fərmanı (Azərbaycan Respublikasının Qanunvericilik Toplusu, 2006-cı il, № 9, maddə 743)\n3. 26 dekabr 2007-ci il tarixli 690 nömrəli Azərbaycan Respublikası Prezidentinin Fərmanı (Azərbaycan Respublikasının Qanunvericilik Toplusu, 2007-ci il, №12, maddə 1240\n4. “Heydər Əliyev Elektron sənədlər toplusu”\nAzərbaycan Respublikası Prezident Kitabxanası\n"İkili standartların dünya nizamı və müasir Azərbaycan" məqaləsi üzərində düşünərkən (İlham Məmmədzadə)............................................4\nMult..ikulturalizm siyasəti: mədəni fərqlilik problemlərinə metodoloji baxış (Rəna Mirzəzadə:)…………………….………………..…….......6\nМодернизация семьи в Азербайджане (Лала Мовсумова) ………14\nAzərbaycan Respublikasında təhsilin inkişafı üzrə dövlət strategiyasının siyasi aspektləri(Habil Həmidov).......................................................27\nAvrasiyaçılıq ideyasının siyasi aspektləri(Ziba Ağayeva).................46\nAzsaylı xalqların hüquqlarının müdafiəsi dövlətin daxili siyasətinin tərkib hissəsi kimi(Məmmədağa Sərdarov).......................................70\nM.Ə.Rəsulzadənin siyasi publisistikası (2 may,1903-16 avqust,1909) (Yadigar Türkel)...................................................................................90\nLiderlik və siyasi elita: nəzəri-praktik yanaşma (Şahin Bağırov)….122\nTurizm siyasəti sosial siyasətin tərkib hissəsi kimi(Sevinc Quliyeva)……………………………………………………………145\nŞahdəniz 2: Enerji strategiyasında yeni mərhələ(Sənan Həsənov:)....164\n“Azərbaycan Respublikasında elm siyasəti” (Ruşan Ruşanzadə).... .183\nAzərbaycanda yeniyetmələr və gənclər siyasətinin sosial-siyasi aspektləri (Rühəngiz Hacıyeva)…………………………………...195\nMüasir Azərbaycanda siyasi partiyalarla QHT-lərin qarşılıqlı münasibəti(Nailə Əlicanova).............................................................207


Bürclərin keçmişə baxışları » Qadınlar.Co - Qadınlara Özəl Paylaşımlar\nBalıqlar - Balıqlar bücünün qəlbləri nə vaxt qırılar və onlar bu vəziyyətlərdə necə davranırlar, bunları hamımız bilirik. Balıqlar su elementinin həssasiyyətinə sahib olduqları üçün tez qırılırlar. Bu da onların pis xatirələrinin çox olduğuna işarə edir. Amma onlar bunu özlərinə saxlayırlar. Özlərini incidən şəxslə əlaqələrini tamamən qoparacaq qədər güclü deyillər, lakin işin pis tərəfi onlara edilən pisliyi əsla unutmayacaqları və bağışlamayacaqlarıdırскачать dle 11.3


AŞPA-da Melkumyanın çıxışı: Azərbaycana silahın satılmasını dayandırmaq lazımdır – Ermənistanın İctimai Radiosu\nBaş səhifə | Bütün Xəbərlər | Siyasət | AŞPA-da Melkumyanın çıxışı: Azərbaycana silahın satılmasını dayandırmaq lazımdır\nAŞPA-da Melkumyanın çıxışı: Azərbaycana silahın satılmasını dayandırmaq lazımdır\nAzərbaycan prezidenti aprel müharibəsi ilə özünün korrupsiyalaşmış hakimiyyətini uzatmağa cəhd etdi.\nBu gün iyunun 24-də bu barədə ER MŞ deputatı, AŞPA-da Ermənistanın nümayəndəsi Mikayel Melkumyan AŞPA iclasında bəyan edib.\nAşağıda onun çıxışını təqdim edirik:\n“Aprelin əvvəlində Azərbaycan rəhbərliyi DQR və Azərbaycanın təmas xəttinin boyunca müharibə əməliyyatlarına başladı. Qırıcı əhəmiyyəti olan çoxsaylı silahlar, tankar, pilotsuz aparatlar, raketlər, minaatanlar və s istifadə edildi.\nİki tərəfdən də itkilər oldu, erməni tərəfindən 94 qurbanımız oldu. Azərbaycan prezidenti bu addım ilə özünün korrusiyalaşmış hakimiyyətinin uzatmağa cəhd etdi, öz xalqının diqqətini daxili siyasi-iqtisadi problemlərdən əyməklə. Talış, Matağis, Martakert yaşayış məntəqələrində sülh sakinlərinə qarşı hücumlar oldu.\nAzərilər hətta öldürülmüş insanlara qarşı hörmətsizlik göstərirdilər, onların başlarını, qulaqlarını, bədənin müxtəlif üzvlərini kəsməklə.\nBu faşist və qeyri-insanlıq siyasət yürütməkdən başqa bir şey deyil. Əlbəttə, onlar DQR Müdafiə qüvvələri tərəfindən layiqli əks-zərbə aldılar, lakin bu o demək deyil ki, beynəlxalq ictimaiyyət və təşkilatlar bütün bunların hüquqi və siyasi qiymətini verməməlidir. Bunu etmək zəruridir. Yəni, açıqlamalıdır ki, birincisi olaraq kim hücum edib, nə eləyib və hansı silahlar istifadə edib.\nBundan əlaqə Azərbaycana silahın satılmasını dayandırmaq lazımdır. Bunun nəticələri üçün hələ cavab vermək lazımdır.\nMəncə, Azərbaycan bu addım ilə ATƏT MQ həmsədrlərinin konflikti sülh yoluyla nizamlamağa yönəlmiş səylərini tapdalayıb və prosesin yerinə yetirilməsi məntiqini pozub. Bu da laqiyqli qiymətini almalıdır. Təmas xəttinin boyunca atəşkəs rejiminin pozulma hadisələrinin araşdırılması yerinə yetirilməsidir. Azərbaycan təcavüzü bu prosesi dayandırmaq cəhdi idi.\nBir şey aydındır: kofliktin sülh nizamlanmasının alternativi yoxdur.\nArtsax Respublikası demokratik və azad ölkədir dövlətçiliyin bütün institutları ilə. Burada çalışqan, təhsili və elmi hörmət edən, qonaqpərvər xalq yaşayır. Artsax xalqı öz ləyaqətinə qarşı heç bir əluzatmaya yol verməyəcək. Keçmişdə olduğu kimi, daima belə olacaq.\nVə vətəndaş olaraq və MŞ deputatı olaraq mən Əliyevi xəbərdar eləyirəm ki, sonrakı cavab onun təsəvvür etdiyindən daha güclü olacaq.”


Bahar Muradova: “Ailədə də vitse-spikerəm” - MÜSAHİBƏ - Ekspress.az\nBahar Muradova: “Ailədə də vitse-spikerəm” - MÜSAHİBƏ\nBahar Muradova: “Ailədə də vitse-spikerəm” - MÜSAHİBƏ\nMilli Məclis sədrinin müavini Bahar Muradova Modern.az saytının suallarını cavablandırıb. Ekspress.az həmin vüsahibəni oxucularına təqdim edir.\n- Bahar xanım, necəsiniz?\n- Yaxşıyam, çox sağ olun.\n- Elə həmişə yaxşı, gülərüz görünürsünüz.\n- Məncə, insanın daxili aləmi, onun əhval-ruhiyyəsi ətraf üçün maraqlı olsa da, onu olduğu kimi göstərmək məqsədəuyğun deyil. Daxilimdə təlatümlər olsa belə, mühitin tələb etdiyi görüntünü saxlamaq daha yaxşıdır. Hesab edirəm ki, ətrafa müsbət impulslar ötürə bilmirsənsə, heç mənfini də ötürməyəsən.\n- Düzü, Sizi əsəbi təsəvvür edə bilmirik. Sanki əsəbiləşəndə belə mimikanız dəyişmir kimi bir təəssürat yaradırsınız.\n- Mən indiyə kimi heç də az sayda olmayan insanlardan siz dediyinizin əksini eşitmişəm. Əksinə, bir az da sərt olduğumu deyənlər var. Görünür kim necə görübsə, elə də təsəvvür edir.\n- Bahar xanım, Milli Məclis rəhbərliyindəsiniz. Bu, daha çox məsuliyyət, daha çox gərginlikdir. Eyni zamanda sizin bir ailəniz də var. Bildiyimizə görə, ailəyə də kifayət qədər diqqət yetirirsiniz. Vitse-spiker statusunda biri ailəyə də necə vaxt ayırır?\n- Mən elə ailədə də vitse-spikerəm. Ona görə də, öhdəsindən gələ bilirəm. Ailənin başçısı evin kişisidir. Qadın da ona hər şeydə köməkçidir. Amma əlbəttə ki, qadının özünün üzərinə düşən, özünün yerinə yetirməli olduğu vəzifələr də var. Bu vəzifələri yerinə yetirməyə adama kömək edə bilərlər. Amma ən vacib məsələləri öz nəzarətimdə saxlamağa çalışıram.\n- Ailə başçısının özü, ailənizin “spikeri” olan nə işlə məşğuldur?\n- Həyat yoldaşım sadə bir iş adamıdır. 30 ildən artıq “Azərsutikinti” və meliorasiya sistemində işləyib. Azərbaycanın Əməkdar mühəndisidir. Hazırda təqaüddədir. Ailənin ehtiyaclarını ödəmək üçün müəyyən işlərlə məşğuldur.\n- Adətən qadınlar bir yerə toplaşanda dedi-qodu edirlər. Sizin də dedi-qodu edən rəfiqələriniz varmı və ya özünüz də dedi-qodu etmisinizmi?\n- Siz ona bəlkə dedi-qodu deyirsiniz. Bir başqası qeybət deyə bilər. Əgər rəfiqələr bir yerə yığışanda bir-birindən xəbər tutmaq, işləri barədə məlumat almaq istəyirlərsə, bu, söhbətdir. Sizin nəzərdə tutduğunuz qeybət isə mənlik deyil.\nMənim o qədər çox sayda rəfiqələrim də yoxdur. Və qadın toplantılarında çox az-az iştirak edirəm. Ona görə də, belə məsələlərdən uzağam.\n- Bildiyimizə görə, Sizin yaxşı dərzilik qabiliyyətiniz də var. Bütün paltarlarınızı özünüz tikirsiniz, yoxsa brend mallar almağa üstünlük verirsiniz?\n- Mən ortaixtisas təhsilli modelyer-texnoloqam. Bu işin texnologiyasını bilirəm. Gəncliyimdə əlbəttə ki, bu işi sınaqdan keçirmək istəklərim də olub. Öhdəsindən də pis gəlməmişəm. Amma indi buna kifayət qədər vaxtım yoxdur. Ona görə də bu işi yaxşı bacaran dərzilərin köməyindən istifadə edirəm. Təbii ki, hərdən də müəyyən hazır geyimlər almaq qismətimə düşür. Amma daha çox öz üzərimdə işlənmiş geyimlərə üstünlük verirəm. Bu, məni daha çox qane edir.\n- Gələcəkdə də Milli Məclisin spikeri olmağı düşünürsünüz?\n- Mən heç vitse-spiker olmaq barədə düşünməmişdim. Zənnimcə, Azərbaycan hakimiyyətində təmsil olunan rəhbər şəxslər öz missiyasını uğurla davam etdirirlər və onlara bəslənən etimadları layiqincə doğrultmaqdadırlar. Bu, Azərbaycanın hazırkı uğurlarını, inkişafını şərtləndirən vacib amillərdəndir. Çox məmnunam ki, bu gün mən həmin insanlarla çiyin-çiyinə çalışaraq ölkə rəhbəri tərəfindən qarşıya qoyulan hədəflərə çatmaq üçün göstərilən fəaliyyətə hər hansı bir töhfə vermək imkanına malikəm.\n- Yəni hər şey anidən oldu?\n- Yeni Azərbaycan Partiyasının sədri, cənab İlham Əliyevin bu qərarı verməsi mənim üçün gözlənilməz olmuşdu. Amma bir iqtidar partiyasındasansa, onun üst qurumunda təmsil olunursansa, hakimiyyət qanadlarının birində təmsil olunacağını gözləmək mümkündür. Konkret olaraq isə hansısa vəzifəni düşünmək, özünü ona kökləmək, ona doğru getmək mənə yaddır. Vəzifələri seçmək bizim işimiz deyil. Çünki partiya hansı üzvünün hansı vəzifəni daşıyacağına özü qərar verir. Biz də partiyanın əsgəriyik. Hara göndərsələr, hansı işi həvalə etsələr, çalışacağıq ki, onun öhdəsindən layiqincə gələk.\n- Hakim partiyanın adını çəkdiniz. Şəxsən biz neçə dəfə sizə zəng edib müxalifətlə bağlı sual ünvanlasaq da, siz bunu cavablandırmaq istəməməsiniz. Müxalifətlə bağlı sualların hamısını niyə cavablandırmırsınız?\n- Qətiyyən belə ola bilməz. Əksinə, məni əks düşərgədə məsələlərə daha çox reaksiya verən insan kimi tanıyırlar. Bizim partiyanın iqtidarda olduğu dönəmdə onun fəaliyyətinə dair fikirlər varsa, onu mütləq cavablandırmaq lazımdırsa, burada heç zaman geri çəkilmirəm.\nXatırlamıram ki, siz hansısa məsələ ilə bağlı sual vermisiniz və mən imtina etmişəm.\nAncaq məsələ belə ola bilər. Mən ATƏT Parlament Assambleyasında Azərbaycan nümayəndə heyətinin rəhbəriyəm. Ola bilər ki, mənə AŞPA ilə bağlı sual verirlər. Mən buna ümumi cavab verə bilərəm. Ancaq bu işin içərisində olan, məndən daha çox məlumatlı olan başqası var. Bu zaman mən söyləyə bilərəm ki, Səməd Seyidova müraciət edin. Vəzifə bölgüsü onun üçündür ki, hər kəs öz istiqamətində işləsin və onunla bağlı cavabdehlik daşısın.\nYox, əgər görsəm ki, hansısa məsələlərə dair mütləq cavab vermək lazımdır, bu zaman sualı cavablandırıram. Müxalifətə gəldikdə, isə siz dediyiniz fikri qəbul etmirəm.\n- Müxalifətdən söz düşmüşkən. Hazırda Azərbaycanda müxalifətin vəziyyətini necə qiymətləndirirsiniz?\n- Müxalifətin hansısa ictimai-siyasi proseslərə ciddi təsir imkanları olsaydı, onu dəyərləndirmək mümkün idi. Faktiki vəziyyəti hamımız görürük. Bizə bəlli olan, sizə də bəllidir. Müxalifətin nəinki indi, 10-15 il bundan əvvəlki durumu ilə bağlı da saysız-hesabsız fikirlər bildirmişik. Onların bəziləri böyük siyasi kampaniyalarda iştiraka özlərində cəsarət tapa bilirlər. Ancaq əksəriyyəti ölkənin həyatını, ictimai-siyasi prioritetləri dəyişə biləcək yarışlardan kənarda qalıblar. Bir qayda olaraq ya boykot yolunu seçiblər ya da hansısa formada etirazlar ediblər. Ona görə də, müxalifətin vəziyyəti əvvəlkindən də zəifdir. Bu gün onlar təsirsiz, sosial bazası zəif, ölkə daxilində və xaricində gedən prosesləri adekvat dəyərləndirmə baxımından da münasibət bildirmək imkanında deyillər. Bu, Azərbaycanın reallığıdır.\n- Müxalifət isə özünün zəif duruma düşməsində iqtidarı suçlayır. Onların siz dediyiniz vəziyyətə düşməsində ancaq özləri təqsirkardır?\n- Hər kəsöz taleyini özü müəyyənləşdirir. Heç bir ölkədə belə hala rast gəlməzsiniz ki, iqtidar partiyası müxalifət partiyalarını gücləndirmək üçün hansısa addımlar atır. Təbiidir ki, hər kəs öz əlindəki imkanları qoruyub saxlamaq və inkişaf etdirmək istəyir. Bunun üçünsə, qanunların müəyyən etdiyi qaydada ictimai-siyasi prosesə qatılmaq lazımdır.\nBiz də Yeni Azərbaycan Partiyası olaraq məhz belə edirik. Daim əhali ilə görüşlər keçiririk, seçicilərlə təmaslarımızı genişləndirməyə çalışırıq. Onların da fikirlərini, düşüncələrini, problemlərini seçki kampaniyalarında siyasi konsepsiya halında irəliyə sürürük. Bunun da ardınca gedirik. Seçicilər də hər zaman bizim partiyaya etimad göstərirlər.\nBu prosesdə bizə qarşı olanlar da olub və indi də var. Qaralama kampaniyasından istifadə ediblər, guya özlərinin zəif olmasının səbəbkarının iqtidar olduğunu söyləyiblər. Biz artıq buna vərdiş etmişik. Reallıq bunu göstərir ki, kimlərsə hədəflərinə çatmaq üçün ciddi plan və proqramlarla işləyirlər. Kimlərsə də, oturub dedi-qodu və qeybətlə məşğuldurlar. Siyasəti dedi-qodu səviyyəsinə endirmək və bununla nəyəsə nail olmaq istəkləri əlbəttə ki, uğursuzluğa düçar olacaq.\n- Həm də sosial şəbəkə istifadəçisiniz. Bu yaxınlarda deputat Zahid Oruc məmurlara sosial şəbəkəyə gəlmək üçün çağırış etdi. Məmurların sosial şəbəkələrdə olması çoxmu vacibdir?\n- Sosial şəbəkələr günümüzün reallığı, həyatımızın bir parçasıdır. İstəsək də, istəməsək də hər kəs bununla təmasda olur. Bu gün sosial şəbəkədə olmayan, bəlkə sabah orada olacaq. Əksi də ola bilər. Bu hər kəsin özünün müstəqil qərarı ilə ola bilər. Mən kiməsə tövsiyə verə bilmərəm ki, sosial şəbəkədən istifadə etsin.\n- Heç olurmu ki, “Feysbuk”dakı hansısa yazını, fikri daxilinizdə bəyənirsiniz, amma “layk” düyməsinə basmırsınız?\n- Bəli olur.\n- Nədənsə vəzifədə olanların çoxu belədir. Niyə “layk” düyməsinə basmırsınız?\n- İnsanlar var ki, “layk”ın sayına görə özünü təmin olunmuş hesab edir. Oxuduğum, tanış olduğum məni qane edirsə, bu, mənə bəsdir. Başqalarının bunu bilməsi vacib deyil. Yox, əgər hansısa sözüm varsa, onu status şəklində paylaşıram.\n- Siz eyni zamanda parlamentin İnsan hüquqları komitəsinin sədrisiniz. Azərbaycanda etnik azlıqlarla bağlı komitəyə şikayət xarakterli müraciətlər olurmu?\n- İstər vətəndaşların qəbulu, istərsə də yazılı müraciətlərdə belə bir şey rastıma çıxmayıb. Amma digər etnik qruplara mənsub adamlar şikayətlər ediblər. Bu isə onun etnik kimliyinə görə deyil, sadəcə vətəndaş kimi problemləri ilə bağlı olub.\n- Konstitusiyada insan hüquq və azadlıqları təsbit olunub. Bəs Azərbaycanda insan hüquqları ilə bağlı əsas problem nədədir?\n- Məsələ odur ki, bunu problem kimi qələmə verirlər. Bunun da alt qatında başqa məqamlar yatır. Məqsəd heç də hər zaman insan hüquqlarının yüksək səviyyədə qorunması və ya pozulmasından doğan narahatlıqla bağlı olmur.\nBiz bununla bağlı dəfələrlə fikirlərimizi bildirmişik. Azərbaycanın regionda və dünyada getdikcə artan rolu və imkanları bəzilərini narahat edir, bölgədə müxtəlif maraqları olan, maraqları toqquşan dairələrin məqsədlərinə maneə yaradır. Bilirsiniz ki, müstəqil siyasət yeridən Azərbaycan heç bir kənar diktəni, təzyiqləri qəbul etmir, öz xalqının, dövlətinin maraqlarına uyğun addımlar atır. Üstəgəl, bölgədəki maraqları çoxvektorlu siyasətlə yoluna qoymağa çalışır. Bu isə bir çoxlarını, o cümlədən, ölkəmizdə sözəbaxan idarə üsulu görmək istəyən dairələri narahat edir. Odur ki, təzyiq üçün insan hüquqlarının pozulması məsələlərini qabardırlar. Biz ki dünyada gedən bütün proseslərdən xəbərdarıq! Beynəlxalq təşkilatlarda oluruq, ayrı-ayrı ölkələrdəki vəziyyəti daha yaxşı bilirik.\n- Deyək ki, hər hansı vətəndaş məmur özbaşınalığı ilə üzləşib. Bu halların daha çox olduğu qeyd edilir. Olmazmı ki, məmur özbaşınalığı da olmasın? Bunun ki, beynəlxalq təşkilatlara bir aidiyyatı yoxdur.\n- Məmur özbaşınalığı ifadəsini hansısa hallarda bəlkə də işlətmək olar. Amma bütün halları bura aid etməyin özü məmurlara qarşı məqsədli olaraq neqativ münasibəti formalaşdırır. Bu, isə sərhədlərin itməsinə gətirib çıxarır. İnsanlar müəyyən edə bilmirlər ki, məmur özbaşınalığı harada başlayır, harada bitir və nələri bura aid etmək olar.\nUcdantutma hər şeyi məmur özbaşınalığı adlandırmaq düzgün deyil...\n- Cənab Prezidentin özü də məmur özbaşınalığı barədə danışır.\n- İcazə verin, fikrimi tamamlayım. Bütün məmurların birmənalı şəkildə borcudur ki, öz səlahiyyətləri çərçivəsində vəzifələrini icra etsinlər, insanların problemlərinin həllinə çalışsınlar.\nCənab Prezidentin təyin etdiyi məmurların əksəriyyəti də bu istiqamətdə fəaliyyət göstərir. Bu, canlı bir işdir. Bu baxımdan burada hər hansı nöqsanın olmadığını demək özü absurddur və ictimaiyyət də bunu qəbul etməz. Bu nöqsana münasibət də obyektiv formalaşmalıdır.\nGəlin nəzərə alaq ki, hər dəfə də vətəndaş haqlı deyil. Bunu da vurğulamaq lazımdır. Məsələn olur ki, mənə hansısa məhkəmə və cinayət işi bağlı tərəflərdən biri müraciət edir. Bəzi hallarda mən həqiqətən də düşünürəm ki, bu insana qarşı ciddi haqsızlıq edilib. Amma araşdırdıqda, tamamilə başqa məsələlər ortaya çıxır. Bəzən yanlış yanaşmalar problemlərin miqyasının geniş olduğu təəssüratını yaradır.\nObyektiv və subyektiv səbəblərdən nöqsanlar ola bilər. Bu nöqsanlar da müvafiq qurumların nəzarətindədir. Bu məsələlərə qarşı ən birinci mübarizə aparan ölkə Prezidentidir. Məsələn: 9 ayın yekunlarına həsr olunan son müşavirədə cənab Prezident bütün müsbət və neqativ meyllərlə bağlı obyektiv münasibətini bildirdi. Nöqsan və çatışmazlıqlarla bağlı kəskin şəkildə xəbərdarlıqlar etdi. Və biz də bilirik ki belə xəbərdarlıqlar konkret şəxslər tərəfindən nəzərə alınmadıqda onu birmənalı qaydada sərt tədbirlər əvəz edir. Və əhəmiyyətlisi də odur ki, ölkə Prezidenti bu məsələlər haqda qərar vermək və tədbir görmək üçün ictimaiyyətin iştirakçılığına və dəstəyinə arxalanır. Bunun üçün də vaxtaşırı ona müraciət edir. Bu dəfə də belə oldu. Belə halları müşahidə edənlər nəinki onu tənqid etməli, və eyni zamanda konkret qurumlara müraciətlər etməlidir mesajını verdi. Mən əminəm ki, bu mesaj hər kəsdən daha çox belə nöqsanlara yol verən məmurlar tərəfindən nəzərə alınacaqdır.\n- Zaman-zaman Milli Məclis sədri Oqtay Əsədov, birinci vitse-spiker Ziyafət Əsgərov deputatlara irad bildirir. Sizin iradlarınız daha çox nə ilə bağlıdır?\n- Parlamentdə hər bir deputat xalq tərəfindən seçilir. Milli Məclisin daxili nizamnaməsinə görə, bizim səlahiyyətlərimiz, hüquqlarımız, vəzifələrimiz eynidir. Birinin digərinə irad tutması o qədər də yaxşı qarşılanmır və məqsədəuyğun da deyil. Amma elə məsələlər, çıxışlarda elə fikirlər, elə davranışlar olur ki, onlar prosedurları pozur. İclasa sədrlik edənlər də bu prosedurlara əməl olunmasını təmin etməlidirlər.\n- Axırıncı iclasda Fazil Mustafanın fikri ilə razılaşmadınız.\n- Razılaşmamaq irad bildirmək deyil. Çünki eyni məsələ haqqında müxtəlif fikirlər ola bilər. O fikir söyləyir, həmin məsələyə dair mənim də başqa mövqeyim var. Mən bunu elə tərzdə deməliyəm ki, həm fikrimi aydın ifadə edim, həm də həmkarımı incitməyim.\nParlamentdə müxtəlif fikirlərin olması normaldır. Vətəndaş da hər ikisini dinləyib özü qərara gəlməlidir ki, hansı doğrudur.\nBir qayda olaraq əks fikir səslənməyəndə mən münasibət bildirirəm. Həm də o zaman, nə vaxtki mən özüm də o cür düşünürəm. Məsələn: Mən hesab edirəm ki, Azərbaycanın təhsil müəssisələri kifayət qədər yüksək səviyyəli kadrlar yetişdirir\nBurada irad sözü yerinə düşmür. Mən iqtidar, Fazil Mustafa isə müxalifət partiyasının nümayəndəsidir.\n- Əksər hallarda deputat obrazı ilə məmur kimliyi eyniləşdirilir. Bu baxımdan cəmiyyətin hüquqi maariflənməsi qənaətbəxşdirmi?\n- Əlbəttə ki, deputat məmur deyil və onların səlahiyyətləri də, vəzifələri də tam fərqlidir. Amma təəssüf ki, Sovet rejimindən qalma stereotiplər öz sözünü deməkdədir.\nHüquqi maariflənmə sahəsində də müəyyən problemlər var. Bir çoxları yerli bələdiyyə, icra nümayəndəliyi səviyyəsində həll olunacaq məsələlərlə bağlı deputatlara müraciət edirlər. İnsanlar özləri maraqlı olmalıdırlar ki, Milli Məclisi ali qanunverici orqan kimi qəbul etsinlər.\n- Mediadan razısınızmı?\nÜmumilikdə mediadan razı və narazı olmaq mümkün deyil. Media bizim həyatımızın reallığıdır. Xüsusilə də siyasətçilər üçün mühüm əhəmiyyət kəsb edən sahədir.\n- Fərz edək ki, hər hansı media orqanı sizin haqda tənqidi bir məqalə yazıb. O tənqidi oxuyanda narahat olarsınızmı?\n- Siz elə düşünürsünüz ki, bu illər ərzində bizə dəyib-dolaşan olmayıb?! Ədalətsiz yazılar çox olub. Mən neçə illərdir ki, siyasətdəyəm. Dəfələrlə belə hallarla rastlaşmışam. Təkcə özümlə yox, digər həmkarlarımla da bağlı. Belə məsələlər insanı narahat edir. Səni tanıyan insanların da narahatlığına səbəb olur. Hər zaman çalışmışam ki, lazım bildiyim formada münasibət bildirim. Sual necədirsə, elə də cavab olmalıdır prinsipi ilə yox!\nHərə layiq bildiyi və layiq olduğu səviyyədə özünü ifadə edir. Özümə layiq bilmədiyim ifadə formasını, mənə qarşı düzgün seçilməyən münasibətə görə qəbul edə bilmərəm. Belə hallar bir neçə dəfə olub. Mən isə məsələnin başqa cür olduğunu anlatmağa çalışmışam.\n- Adətən vəzifədə olan insanlar soyuqqanlı olurlar. Siz nə dərəcədə soyuqqanlısınız?\n- Bu barədə özümü sınamaq imkanlarım olub. Hər hansı bir təhlükəli, həyəcanlandırıcı bir hadisə olanda soyuqqanlı davranmışam.\n2000-ci ildə baş verən zəlzələdə çox çətin bir vəziyyətlə qarşılaşdıq. Şəhərin köhnə məhəllələrindən birində bacımla birlikdə qonaq idik. Bu zaman həyəcanlı anlar başladı. Küçəyə çıxmaq üçün uzun bir tuneldən keçməli idik. Xatırlayıram ki, kiçik olmasına baxmayaraq həyətdə qalmağa məcbur olduq. Bu zaman bacımı qucaqlayaraq onun qorxmadan göyə baxmağını istəyirdim. Özümü isə sadəcə heç düşünmədim də. Səhərisi gün “Space” telekanalında siyasi tok-şou gedirdi. O zaman titrəmələr davam edirdi. Amma biz söhbətimizi aparırdıq. Demək olar ki, heç bir həyəcan yox idi. Bu uşaqlıqdan məndə formalaşmış bir xarakterdir.\n- Yerli telekanallarda daha çox xəbərlərə baxırsınız?\n- Xəbərlərə də, bədii verilişlərə, siyasi müzakirələrə də baxıram. Bizim soykökümüzlə, adət-ənənələrimizlə, mənəvi dəyərlərimizlə bağlı olan verilişlərə daha çox baxıram. Bu sayaq verilişlər AzTV-də yüksək səviyyədə çəkilir.\n- Bu yaxınlarda Prezident İlham Əliyev oğlu Heydər Əliyevin hərbi andiçməsində iştirak etdi.\n- Bu, çox gözəl bir nümunə idi. Bu, təkcə Prezidentin ailəsinə aid olan məsələ deyil. Bu, bütövlükdə Azərbaycana, hamımıza aid olan məsələdir. Hər kəs belə etməlidir. İmkan olduğu təqdirdə hər bir valideyn övladının andiçməsində iştirak etməlidir. Və onun vətənə, dövlətə sədaqət borcunu yerinə yetirməsini dəstəklədiyini, bundan qürur duyduğunu göstərməlidir.\nErmənistanın baş naziri Nikol Paşinyanın oğlunun həqiqi hərbi xidmətə Qarabağa getməsinin qarşılığında möhtərəm Prezidentin ailəsinin addımı lap yerinə düşdü. Nəzərə alaq ki, işğalçı orduda xidmətlə öz ərazi bütövlüyünü qoruyan orduda xidmət etməyin fərqi çox böyükdür. Mən hər gün sosial şəbəkələrdə Heydər Əliyevin bu mərasimdə çəkilən fotosunun altından gözəl şərhlərin yazıldığının şahidi oluram. Qoy uca Tanrı Heydər Əliyevi və bütün əsgərlərimizi qorusun!\n- Ölkə başçısı və birinci xanım Mehriban Əliyeva ilə ünsiyyətdə olmusunuz. Maraqlı hansı dialoqlarınız olub?\n- Ünsiyyətdə olmuşam, amma onların mətbuatda açıqlanmasını məqsədəuyğun hesab etmirəm. Çünki mətbuatda getməli olan vacib məsələlər işıqlandırılır. Mən ulu öndər Heydər Əliyevlə də çox ünsiyyətdə olmuşam. Amma bunun haqqında da mətbuatda informasiya verməmişəm.\n- Belə iddialar var ki, ölkədə növbədənkənar parlament seçkiləri keçiriləcək. Bu iddiaların əsası varmı?\n- Bilirsiniz ki, hazırda boş qalan deputat yerləri var. Boş qalan deputat yerlərinə seçkilərin keçirilməsi haqda müzakirələr məntiqlidir. Bunun da müəyyən proseduru var. Amma parlamentin buraxılması ilə bağlı Konstitusiyada nəzərdə tutulmuş şərtlər ortada deyil. Konstitusiyadan kənar da parlamentin hansısa qaydada buraxılması mümkün deyil. Parlamentin buraxılması ilə bağlı fikirlərin sadəcə müzakirə olduğu qənaətindəyəm.\n- Pul yazdırırsınız yoxsa hədiyyə alırsınız?\n- Hər ikisi də olur.\n- Nə qədər pul yazdırırsınız?\n- Bu məbləği açıqlamaq məncə doğru olmazdı. Elə toylar da olur ki, bu və ya digər səbəblərdən iştirak edə bilmirəm. Bu zaman üzrxahlıq edirəm.\n- 8 Martda ən çox kimlərdən hədiyyə alırsınız?\n- Ailə üzvlərimdən, həmkarlarımızdan. Çox hörmətli sədrimiz Oqtay Əsədov da iclasda bizi təbrik edir, bununla yanaşı xanım deputatları qəbul edir. Ölkə Prezidenti cənab İlham Əliyevin bütün Azərbaycan xanımlarına bayram təbrikini isə hamı gözləyir. Bu, əlbəttə ki, çox müsbət əhval-ruhiyyə yaradır.


“Barselona” “Tottenhem”ə oyunçuları dəyişməyi təklif edib | Report.az\n“Barselona” “Tottenhem”ə oyunçuları dəyişməyi təklif edib Barselona “Tottenhem”ə yarımmüdafiəçi Tanqi Ndombeleyə görə iki oyunçusunu təklif edib.\n25 Aprel , 2020 03:46\n"Barselona" “Tottenhem”ə yarımmüdafiəçi Tanqi Ndombeleyə görə iki oyunçusunu təklif edib.\nMəlumata görə, Katalon klubu koronavirus pandemiyasının səbəb olduğu böhrana görə futbolçuya görə tam məbləği ödəyə bilməyəcək. Klub buna görə qarşı tərəfə Samuel Yumtitini və Nelson Semedunu təklif edib.\nNdombele İngiltərənin cari çempionatında "Tottenhem"in heyətində 19 matç keçirib və 2 qol vurub, habelə 2 məhsuldar ötürmə edib. Yumtiti öz növbəsində İspaniya çempionatında "Barselona"nın heyətində 11 matçda oynayıb və məhsuldar hərəkətləri ilə seçilməyib. Semedu 21 matçda iştirak edib və 3 məhsuldar ötürmə ilə yadda qalıb.\n"Barselona" 27 turdan sonra 58 xal toplayaraq yarış cədvəlinə başçılıq edir. "Tottenhem" İngiltərə Premyer Liqasında səkkizinci yer tutur. Komandanın 41 xalı var.\nRus versiyası "Барселона" предложила "Тоттенхэму" обменяться игроками


MODELLƏŞDİRMƏ VƏ LİFTİNQ zərdab-konsentrati\nƏsas → Dəriyə qulluq → Üz üçün → İntensiv qulluq → 40 yaş və yuxarı → MODELLƏŞDİRMƏ VƏ LİFTİNQ zərdab-konsentrati\n# 404325\t10 ml\t40+\nDəbdəbəli zərdab konsentrantı sizin dərinizi xeyli oxşadacaq: Üz cizgilərini dartaraq dərinin elastikliyini və möhkəmliyini artırır.\nX50 PHOTOGLOW İNNOVATTİV KOMPONENT aktiv maddələrin dəqiq çatdırılma sistemi üz konturlarınıdartır qaldırır, dərinin sıxlığını və qalınlığını artırır, relyefini hamarlaşdırır.\nX50 Photoglow İnnovativ komponenti və edelveys ekstraktı:\n• Üz dərisini 56%-dək dartınmasını təmin edir.*\n• Dəri səthinin qalınlığını və sıxlığını artırır.\n• Dəri relyefini 33%-dək hamarlayiır.*\nQARA ŞAM POLISAXARIDI üz cizgilərinin formalaşmasına kömək edir.\nKOFEİN və РР VİTAMİNİ dəridə qan dövranını yaxşılaşdırır və dərinin elastikliyini artırır.\nSÜD ZƏRDABININ ZÜLALLARI hüceyrələrdəki yaşlanma prossesini tezləşdirən problemleri aradan qaldırır,hüceyrələri yenilələyir və enerji ilə təmin edir, uzun müddət dərinin təbii gözəlliyini qoruyub saxlamağa şəraət yaradır.\n(INCI): aqua (water), glycerin, betaine, hydroxyethyl urea, propanediol, galactoarabinan, dimethyl isosorbide, caffeine, 1,2-hexanediol, whey protein, leontopodium alpinum callus culture extract, lysolecithin, sclerotium gum, xanthan gum, pullulan, niacinamide, caprylhydroxamic acid, parfum, phenoxyethanol, royal jelly, galega officinalis (goat`s rue) extract, schizandra chinensis fruit extract, ganoderma lucidum (lingzhi mushroom) extract, silica, citric acid, acetyl tetrapeptide-17, colloidal platinum, chlorella vulgaris (algae) extract, glycolic acid, lactic acid, polyvinyl alcohol, heptapeptide-15 palmitate.


Dövlət Bayrağımızın iki, fərqli təsviri (Replika)\nDövlət Bayrağımızın iki, fərqli təsviri (Replika) / 23.06.2011\nAzərTAc, Bakı, 22 iyun\nAvropa Komissiyasının saytı\nHörmətli oxucular, Prezident İlham Əliyevin iyunun 22-də Brüsseldə Avropa Komissiyasının sədri Joze Manuel Barrozu ilə birgə keçirdiyi mətbuat konfransından Avropa Komissiyasının rəsmi saytında yerləşdirilən fotoşəkillərlə Azərbaycanın rəsmi dövlət agentliyi olan AzərTAc-ın saytında yerləşdirilən fotoşəkillərdə Azərbaycanın Dğvlət bayrağının fərqli təsvirlərini necə yarandığını biz anlaya bilmədik. Məsələ ondadır ki, Prezident İlham Əliyevin Barrozo ilə mətbuat konfrasında bayrağımız tərsinə asıldı.\nAzərTAc-ın baş direktorunun müavini Dağbəyi İsmayılov isə “Media forum”a bildirib ki, mətbuat konfransından yaydıqları fotolarda heç bir dəyişiklik etməyiblər: “Kimin nə yazmasından, yaymasından xəbərim yoxdur. Bizə iyunun 22-də tədbirdən şəkillər göndərilib. Bizə şəkillər birbaşa göndərilir. Onu necə dəyişmək, montaj etmək olar? Bizim fotomüxbir tədbirlərə gedir, çəkir və göndərir. Şəkillərə baxdım və bizim yaydığımız şəkillərdə elə bir şey yox idi. Bizim yaydıqlarımız rəsmi təsdiqlənmiş şəkillərdir və onun həqiqiliyinə yüz faiz zəmanət veririk”.\nXatırladaq ki, elə "AzərTAc"ın da, tv kanalların da, yayımladığı video reportajlarda da Bayrağın tərsinə asıldığı görünür.\nHeç şübhəsiz ki, bir hadisənin iki fərqli fototəsvirinin necə yaradılması haqqında oxucular arasında məlumatlı olan var. Xahiş edirik biliklərinizi bizimlə də, bölüşəsiniz ki, biz də oxucularımıza çatdıraq.


Finlandiyada kecirilen prezident seckilerinde hazirki dovlet bascisi qalib gelib - Azadliq Xeber\nFinlandiyada kecirilen prezident seckilerinde hazirki dovlet bascisi qalib gelib\n29 Yanvar, 2018 04:18 xeber – Finlandiyanın hazırkı prezidenti Sauli Niinistyo səslərin 100 faizinin hesablanmasından sonra ölkədə keçirilən dövlət başçısı seçkilərində qalib gəlib.\n“Report” TASS-a istinadən xəbər verir, ilkin nəticələr barədə ölkənin Ədliyyə Nazirliyi məlumat yayıb.\nSeçkilərdə müstəqil namizəd kimi iştirak edən Niinistyo səslərin 62,6 faizini əldə edib. İkinci yerdə 12,4 faiz səslə müxalifyönlü “Yaşıllar” İttifaqı” partiyasından olan namizəd Pekka Xaavisto, üçüncü yerdə isə 6,9 faiz səslə “Həqiqi finlər”dən olan namizəd Laura Huhtasaari qərarlaşıb.\nPrezident vəzifəsinə ümumilikdə 8 namizəd var.


Bişmiş hisə verilmiş\nServelat 4 ipli\nServelat Dadlı (2)\nServelat Qəlyanaltı (2)\nServelat 4 ipli (2)\nServelat Göbelek (2)\nServelat Kabanossi (2)\nNaxçıvan 90 il\nYarım hisə verilmiş\nHilal MMC olaraq biz sayt iştirakçılarının fərdi məlumatlarının gizliliyinə hörmət göstəririk. Saytda gəzişərkən ünsiyyətə keçmək , məsləhətləşmək və ya təklif almaq məqsədiylə bilərək və istəyərək verdiyiniz fərdi məlumatlar xaricində məlumatlarınız toplanmaz.\nSizdən alınan fərdi məlumatlar da sizinlə əlaqəyə keçmək , görüş və təkliflərinizi cavab vermək və təklif çatdırmaq məqsədiylə istifadə ediləcək. Hilal MMC heç bir şəkildə bu məlumatları üçüncü şəxs və firmalar ilə paylaşmayacağını qəbul edir və öhdəsinə götürür.\nHilal MMC bu anda ziyarət etdiyiniz veb saytı ilə ayrıca statistik olaraq site ziyarətlərini , ümumi ziyarət sayını , saytın hər bir səhifəsini ziyarət edənlərin sayını , ziyarətçilərin Internet xidmət təminatçınızdan alan adlarını və saytda keçirilən cəmi müddətləri təqib edər. Bu müddətdə heç bir şəxsi məlumat istifadə edilməməkdədir.\nwww.hilalqida.com saytı üzərindən digər saytlara bağlantılar mövcuddur. Digər saytlara bağlantılar yeni səhifədə açılacaq. Bu əlaqələrin çatdığı səhifələrdə iştirak edən məzmundan Hilal MMC məsul deyil .\nNaxçıvan şəhəri, Azərbaycan Küçəsi\nPhone:+994 36 544 64 42\nCopyright © 2018 Hilal Qıda. All Rights Reserved. Designed by DGNsunucu.com,


ABŞ obyektinin bünövrəsi qoyulacaq\n2021, 05 Dekabr, bazar, Bakı vaxtı 08:00\nRumıniyadakı obyekt belə qorunur\nMayın 13-də Birləşmiş Ştatlar Polşada hərbi qurğunun bünövrəsini qoyacaq. Bu obyekt NATO-nun Avropada raketdən müdafiə sisteminin bir hissəsi olacaq.\nVaşinqton bildirir ki, obyekt NATO-nu, özəlliklə, Yaxın Şərqdən atılan yaxın və orta mənzilli raketlərdən qoruyacaq.\nRusiya bu şəbəkəyə qarşı çıxır, məqsədin regional strateji tarazlığı pozmaq olduğunu bildirir.\nABŞ mayın 12-də Rumıniyada oxşar obyektin açılışını edib.\nPolşada tikinti işləri 2018-ci ilin sonunda başa çatacaq. Redzikovodakı obyekt Rusiyanın Kalininqrad vilayətinin 250 km-də yerləşir. Ərazidə 24 SM-3 raketləri və havadan müdafiə sistemləri yerləşəcək.


telefonlar-plansetler smartfonlar Bakıda ucuz qiymətə kreditlə elanlar\nTelefonlarPlanşetlərAğıllı saatlar və qolbaqlarTelefon AksesuarlarıTelefon qablarıStasionar telefonlarTelefon ehtiyat hissələriXarici batareyalarŞarj cihazı\ntelefonlar-plansetler smartfonlar qiyməti\ntelefonlar-plansetler smartfonlar ucuz qiymətə axtarırsınızsa doğru yerdəsiniz. Ucuz qiymete telefonlar-plansetler smartfonlar satışı elanlarını saytımızda tapa bilersiniz. telefonlar-plansetler smartfonlar elanlarını tez tap az vaxt ititr. Saytımızda bir çox kreditle satılan modeller mövcuddur. telefonlar-plansetler smartfonlar qiymetler 2021 yada telefonlar-plansetler smartfonlar qiymetleri 2021 2022 yazdığınız zaman pulsuz elan saytımızda olan elanları görə bilərsiniz.\ntelefonlar-plansetler smartfonlar kreditle al\nİşlənmiş telefonlar-plansetler smartfonlar\nİşlənmiş telefonlar-plansetler smartfonlar. Saytımızda təzə məhsul və xidmət elanları çox olsa da işlənmiş elanlarda kifayət qədərdir. İşlənmiş elanları tapmaq üçün axtarış etdikdən sonra sağ tərəfdəki paneldən filtrləmək lazımdır. Axtardığınız telefonlar-plansetler smartfonlar ilə nəticələr görsəndikdən sonra sağ tərəfdə filtr panelindən "Vəziyyə" parametrəsini işlənmiş olaraq dəyişdirib yenidən axtar düyməsini basın.\nUcuz telefonlar-plansetler smartfonlar\nUcuz telefonlar-plansetler smartfonlar tapmaq istəyirsiniz. Bu normaldır. Qiymətlərin belə durmadan artdığı dövrdə sizin daha ucuz axtarmağınız yerində bir qərardır. Ucuz qiymətə olanlar əsasən elanlarımız arasında işlənmiş elanlardır. Bahalı daha keyfiyyətli demək deyil! Seçəcəyiniz elan növündən aslı olaraq bəzən işlənmişlər həm ucuz həmdə yetərincə keyfiyyətli olur.\nBakıda telefonlar-plansetler smartfonlar\nBakıda telefonlar-plansetler smartfonlar Elanların hipermarketi Pulsuz Elanlar Nəhəngi GOOG.AZ\nAvtomobil, mənzil, mebel və ya elektronika və ya telefonlar-plansetler smartfonlar satmaq istəyirsiniz? Sizin üçün ən effektiv həll GOOG.AZ elanlar saytında elan yerləşdirməkdir. Pulsuz Elanlar - bütün Azərbaycanı əhatə edən elan lövhəsi. Hər gün ölkəmizin müxtəlif şəhərlərindən 100 000-dən çox istifadəçi burada mal eləcə də telefonlar-plansetler smartfonlar axtarır. Onlara təklifləriniz varmı? Biz sizə müştəri tapmaqda kömək edərik.\nSaytın əsas üstünlüyü onun istifadəsinin çox asan olmasıdır. Əksər oxşar xidmətlərdən fərqli olaraq biz bizim qeydiyyat sistemimiz çox rahatdır. Hesab yaradaraq məhsulunuzu "telefonlar-plansetler smartfonlar" reklam edə bilərsiniz. Eyni zamanda, elanların dərc edilmə vaxtını planlaşdıranlar üçün şəxsi kabinetin idarə edilməsi üçün rahat alətlər dəsti mövcuddur.


Bakıda evlər və obyektlər söküləcək (FOTO)\n15:01 16 Dekabr 2015\nBakıda daha iki ünvanda evlər və obyeklər söküləcək. "Azəryolservis"dən ANS PRESS-ə verilən məlumata görə, şəhərinin yol-nəqliyyat infrastrukturunun yenilənməsi, nəqliyyat vasitələrinin rahat və maneəsiz hərəkətinin təmin edilməsi məqsədi ilə Yasamal rayonunda iki küçənin yenidənqurulması işlərinə başlanılıb.\nYenidən qurulmasına başlanılan küçələr Balababa Məcidov və Abdulla Şaiq küçələridir.\nBalababa Məcidov küçəsinin yenidənqurulan ərazisi Cəfər Cabbarlı küçəsi ilə Nəriman Nərimanov prospektləri arasında yerləşən təqribən 560 metrlik hissəsidir, Abdulla Şaiq küçəsinin isə təmir-tikinti işlərinin aparıldığı ərazisi Balababa Məcidov və Mirzə Ağa Əliyev küçələri arasında yerləşən təqribən 635 metrlik hissəsidir.\nHər iki küçədə mövcud olan təqribən 8-9 metrlik yolun eni genişləndirilərək 15 metrə çatdırılması planlaşdırılır. Bu səbəbdən yolun hərəkət hissəsinə düşən yaşayış və qeyri-yaşayış sahələrinin sökülməsi işləri aparılır. Bununla paralel olaraq köhnə asfalt-beton örtüyü də qaşınaraq, ərazidən daşınır.\nTəmir aparılan yol\nSözügedən küçələrin yenidən qurulması işləri çərçivəsində 1-1,5 metr dərinlikdə yeni yol yatağı salınacaq, yeni yağış-kanalizasiya sistemi tikiləcək, hər iki istiqamət üzrə 1,5 metr enində piyada səkiləri və yeni işıqlandırma sistemləri qurulacaq, yeni asfalt-beton örtüyü döşənəcək.\nYenidənqurma işləri Nəqliyyat Nazirliyi rəhbərliyinin nəzarəti altında “Azəryolservis” ASC tərəfindən yüksək keyfiyyətlə aparılır və vaxtında yekunlaşdırılması üçün əraziyə lazımi sayda canlı qüvvə və texnika cəlb olunmaqdadır.\nBakıda evlər obyektlər söküləcək FOTO\n18 Oktyabr 2017 21:59